**Martongazda Nonprofit Kft.** Martongazda Nonprofit Kft.

2462 Martonvásár Budai út 13.

****Tel.: +36 22 569-128

Mobil: +36 20 253-2807

E-mail: ugyvezeto@martongazda.hu

**Martongazda Nonprofit Kft.**

**2020. évi üzleti terv**

Martonvásár

 2020. január 31.

**TARTALOMJEGYZÉK**

Elöljáróban 4

A 2020. évi üzleti terv előkészítése során figyelembe vett szempontok 4

A 2020. évi üzleti terv fő célkitűzései 6

A Társaság 2020. évi bevételi és kiadási terve 7

A bevételi és kiadási terv feladatonkénti bontásban 7

1. Városüzemeltetési iroda, menedzsment, FB, cégvezetés költsége 7
2. Helyi közösségi közlekedés 9
3. Út, járda karbantartás 10
4. Közvilágítás 12
5. Köztemető fenntartása 13
6. Zöldfelületek gondozása 15
	1. Közterek gondozása 16
	2. Emlékezés tere és épített tartozékai 17
	3. Játszóterek 18
	4. Brunszvik Kert 19
	5. Ifipark 20
7. Települési hulladékgazdálkodás 21
8. Vásártartás 22
9. Épület- és létesítményüzemeltetés, rendezvény kiszolgálás 23
	1. Városháza 24
	2. Brunszvik Teréz Óvoda 25
	3. Beethoven Általános Iskola 26
	4. Művészeti Iskola 27
	5. Martongazda Malom telephely 28
	6. Brunszvik-Beethoven Közösségi Ház 29
	7. Óvodamúzeum 30
	8. Könyvtár 31
	9. Tóth Iván Sportcsarnok 32
	10. Horváth Ottó Sportközpont 33
	11. Egészségház 34
	12. Járási Hivatal 35
	13. Családsegítő Szolgálat épülete 37
	14. Martongazda telephely Vásártér 38
	15. Egyéb ingatlanok 38
10. Szervezeti felépítés 39

**Elöljáróban**

A Martongazda Nonprofit Kft, mint Martonvásár Város Önkormányzata kizárólagos tulajdonában álló gazdasági társaság (továbbiakban: Társaság) – alapító okiratában foglaltaknak megfelelően - tevékenységét nonprofit gazdasági társaságként végzi, amelynek keretében elsődlegesen a társadalom közös szükségleteinek kielégítését nyereség- és vagyonszerzési cél nélkül szolgáló tevékenységet végez, üzletszerű gazdasági tevékenységet csak kiegészítő jelleggel folytat. Nonprofit társaságként, a gazdálkodása során elért eredményét nem osztja fel, azt az Alapító Okiratában meghatározott tevékenységére fordítja.

Magyarország Alaptörvénye 38. cikk (5) bekezdése szerint a helyi önkormányzatok tulajdonában álló gazdálkodó szervezetek törvényben meghatározott módon, önállóan és felelősen gazdálkodnak a törvényesség, a célszerűség és az eredményesség követelményei szerint.

A Társaság jelenleg Közhasznú Keretszerződés alapján az alábbi önkormányzati feladatokat látja el a Magyarország helyi önkormányzatairól szóló törvény 13. § (1) bekezdésében rögzített kötelező önkormányzati feladatok közül:

1. településüzemeltetés körében
	* köztemetők fenntartása,
	* közvilágításról való gondoskodás,
	* helyi közutak karbantartása és tartozékainak fenntartása,
	* közparkok és egyéb közterületek fenntartása;
2. környezet-egészségügy körében
	* a települési környezet tisztaságának biztosítása,
	* rovar- és rágcsálóirtás az önkormányzati fenntartású területeken;
3. lakás- és helyiséggazdálkodás üzemeltetői feladatai, intézményüzemeltetés;
4. közreműködés a helyi vízkárelhárításban;
5. közreműködés a helyi katasztrófavédelem, helyi közfoglalkoztatás feladatállás területén;
6. a kistermelők, őstermelők számára – jogszabályban meghatározott termékeik – értékesítési lehetőségeinek biztosítása, ideértve a hétvégi árusítás lehetőségét is;
7. helyi közösségi közlekedés biztosítása;
8. egyes helyi hulladékgazdálkodási feladatok ellátása;
9. közreműködés az önkormányzati kiadványok terjesztésében.

A Martongazda Nonprofit Kft. az átadott önkormányzati alapfeladatokat mindenkori munkaszervezetével, illetve alvállalkozók igénybevételével látja el a hatályos jogszabályok szerint.

**A 2020. évi üzleti terv előkészítése során figyelembe vett szempontok**

A Martongazda Nonprofit Kft. **2020. évi üzleti tervének kialakításakor a főbb meghatározó szempontok** az alábbiak voltak:

* Az Önkormányzat 2019. szeptember 24-én kelt tervezési köriratában foglaltak szerint:
* a várható inflációs ráta (3-3,2%) figyelembe vétele,
* létszámbővítés nem tervezhető,
* rangsoroltuk kiadásainkat,
* a bérek emelését – a takarítói munkakör kivételével – a bruttó minimálbér és a bruttó bérminimum arányának 2019. évi mértékhez viszonyított 8%-os emelkedésével terveztük,
* az üzleti terv előkészítése során a halaszthatatlan karbantartási, javítási feladatokat az intézményvezetőkkel egyeztettük,
* kis értékű tárgyi eszköz beszerzést kizárólag a folyamatos amortizáció miatt, a működés fenntartásához szükséges mértékben, a feladatellátás biztosítása érdekében terveztünk,
* minden feladat elkülönítetten kerül tervezésre, és nyilvántartásra. Az előterjesztés melléklete a részletes előkalkuláció, melyet a 2019. évi adatok, mint bázisév alapul vételével terveztünk (a várható, ill. már tudott változások figyelembe vételével).
* az energia adatok intézményenként elkülönítetten kerülnek tervezésre és kimutatásra,
* a Társaság az Önkormányzattól átvett bevételeit, az állami szervektől kapott bevételeit, és egyéb bevételeit, és mindezekkel szembeállított kiadásait mérlegszerűen, nulla bázison tervezi.
* A Társaság 2020-ban nem tervez további létszámbővítést, azonban az Egészségház januártól tervezett működésével, valamint a 2020. évi településfejlesztési program megvalósulásával (Brunszvik-sétány, Martongazda Telephely, Dózsa György úti munkálatok) a munkaerő átcsoportosítására lesz szükség a feladat ellátási területek között. A takarítói munkakörben dolgozók bérét a piacihoz képest jelentkező bérfeszültség csökkentése érdekében 17,5 %-os mértékben emeltük, bérük még így is jelentősen 20-25%-al elmarad a piaci bérhez képest.
* A Járási Hivatal Szent László út 2. sz. alatti épülete mellett 2019 júniusában átadásra került az új Könyvtár, mely változatlan létszám mellett – mind takarítói, mind karbantartói - többlet feladatellátást és kiadást jelentett az Önkormányzat által biztosított keretből. 2019. november 1-től a Járási Hivatal használatába került a Szent László út 2. alatti épület emeleti részének E-On irodán kívüli területe is, mely az átalakítás befejezését követően várhatóan a takarítói és karbantartói feladataink ismételt jelentős növekedését okozza majd.
* 2019 márciusában átadásra került az Ifipark, amit takarítani, karbantartani, a zöldfelületét gondozni kell. Megnyitását követően a használók hanyagsága miatt, és a városközpont tisztaságának, arculatának megőrzése érdekében szombati és hétvégi takarítást, szemétszedést kellett a munkarendbe beiktatni, amely szintén növeli a kiadásokat, ezt a feladatot a 2020. évi üzleti tervben is terveznünk kell.
* 2019. december 5-én átadásra került az Óvodamúzeum melletti játszótér, melyet üzemeltetnünk kell, ez mind a karbantartás, mind a zöldterület munkaterületét növeli.
* A 2019 őszén átadásra került Egészségház költségeit még csak becsülni tudjuk, mivel tényleges működését 2020 februájától-márciusától kezdi meg. Ide takarítói létszámot kell átcsoportosítanunk, de további feladatokat ad a karbantartóinknak, és környezete a zöldterületen dolgozóknak.
* 2020 során megépül a Társaság Orgona utcai telephelye (a Vásártéren) amely új feladatokkal és új költségekkel jár.
* 2020 februárjától lebontásra kerül a Dózsa György út 6. szám alatti épületegyüttes, az üzletek eddig befolyt bérleti díjával csökken a bevételünk, az épületek kiürítése, lomtalanítása 2020 januárjában megtörtént.
* 2019. január 1-jétől a MartonSport finanszírozza a saját területét, az Önkormányzat ehhez külön forrást nem biztosít. A MartonSport területéről takarítói munkakört csoportosítunk át a megnövekedett feladatok ellátására, ebben az egyeztetés megtörtént.
* 2020 márciusától a MartonSport beszerzésében további egy busz üzemeltetési költségét kellett terveznünk, melyet igénybe kívánunk venni a helyi közösségi közlekedés ellátásához, azonban ennek az új busznak a fenntartásával járó tényleges kiadásokat csak becsülni tudtuk.
* A Társaság az eddigieknél nagyobb mértékű vállalkozói bevételekkel kívánta finanszírozni saját működését annak érdekében, hogy dolgozóit megtartsa, és piacképes jövedelmet tudjon kínálni a számukra, azonban az önkormányzati feladatellátásból adódó leterheltség mellett erre minimális lehetőségünk van, ezzel 2020-ban ennek megfelelően tervezünk.
* Az általános költségek feladat arányosan szétosztásra kerültek az egyes feladat ellátási területek között, ezzel reálisabb képet kapunk a különböző területekre eső kiadásokról, mivel nem csak a közvetlen, de a közvetett költségek is kimutatásra kerülnek.
* Az üzleti terv koncepció Önkormányzattal történt egyeztetése során az Önkormányzat kérésére Képviselő-testületi hatáskörbe lettek utalva azok az állagmegóvási, illetve felújítási munkálatok, melyek pénzügyi fedezete a tervezés előkészítése során nem volt biztosítható. Ezek a feladatok az érintett tervezési soron, illetve összefoglalva a **4. számú mellékletben** külön is kimutatásra kerültek.
* Az egyes tervezési sorokon kiemelten szerepeltetjük az általunk szükségesnek ítélt, azonban fedezet hiányában nem tervezhető, illetve csak részben tervezhető kiadásokat (részletes költségterv 2.a számú melléklet).

A fenti bizonytalansági tényezők miatt az önkormányzati kiadási oldal fedezetét folyamatosan ellenőrizzük, és átcsoportosítást, ill. többlet finanszírozást kezdeményezünk, ha eltérést észlelünk. A jelenlegi finanszírozási keretek nem biztosítanak mozgásteret a gazdálkodásban, és a Társaság likviditását is megnehezíti, hogy a továbbszámlázások utófinanszírozással fedezik az egyes területek kiadásait. Ennek a szűk mozgástérnek a figyelembe vétele a feladatot adó tulajdonos számára is megfontoltságot igényel az előre nem tervezett feladatok adása során, mivel ezek fedezete csak más feladatok finanszírozásának a rovására lehetséges.

A Társaság munkavállalói között nagy a fluktuáció, a Társaság által kínált jövedelem nem vonzó, nincs megtartó ereje, pedig a munkavállalók szívesen maradnának a lakóhelyük közelében. A piacon nagy a kereslet a szakmunkások és a képzetlen munkaerő iránt is, és jóval magasabb jövedelmet kínálnak a részükre, mint amit a Társaság tud jelenleg. Javadalmazási rendszerünk nem versenyképes a piacon, azonban minden lehetséges eszközzel megpróbáljuk támogatni a dolgozókat..

**A 2020. évi üzleti terv fő célkitűzései**

A 2020. évben fő cél ismét **az Önkormányzat által átadott feladatok teljesítése**, **a** **pénzügyi stabilitás megőrzése, a dolgozók megtartása és a vállalkozói bevételek növelése**.

A Társaság két fő alapfeladata az építményüzemeltetés (karbantartás, takarítás) és a zöldterület-kezelés.

A 2020. év is sok kihívás elé állítja a Társaság munkavállalóit, mivel a folyamatos feladatellátás mellet a tervezett önkormányzati beruházások mindegyikénél szükség lesz várhatóan a segítségünkre, ami a kis munkavállalói létszám miatt (**7 takarító, 9 karbantartó, 10 zöldterületen dolgozó**) jelentősen megnehezíti a feladat ellátás zökkenőmentességét, és nagy leterheltséget okoz, hiszen nagy területen kell sokrétű feladatot ellátnia a munkavállalóknak. Ugyanaz a karbantartó ellenőrzi a kazánokat reggelente, aki este, vagy hétvégén hangosít, napközben járdát épít, útjelző táblát telepít, bútort szállít, csapot, vagy villanyt szerel, fest, bútort készít, játékot javít, játszótéri eszközöket ellenőriz, sírhelyet mér ki, havat lapátol, járdát, utat sóz, de létszámhiány esetén a fűnyíró traktorra is felül, vagy utat sóz a kistraktorral. Ugyanannyi takarítónk van a teljes településre, mint amennyit a Tankerület foglalkoztat a Beethoven Általános Iskolában. Zöldterületen dolgozóink pedig felelnek a közintézmények járdáinak, parkolóinak, a teljes település köztereinek, városközpontjának, parkjainak, játszótereinek, bevezető útjainak, temetőjének, köztéri hulladéktárolóinak, buszmegállóinak tisztaságáért, ezek zöldfelületeinek gondozásáért, és minden hónapban kézbesítik a lakosságnak a Forum Martinit.

A 2020. évben változatlan létszámmal kell az ismét növekvő feladatot ellátnunk, és az ehhez szükséges átszervezéseket ás áttervezéseket elvégeznünk.

**A Társaság 2020. évi bevételi és kiadási terve**

A **2019. évi** **234.480.582,- Ft** bevételi és kiadási tervvel szemben – az egyébként tervezett kiadások egy részének külön képviselő-testületi döntési jogkörbe utalt 19.385.000,- Ft kiadási/bevételi összegével csökkentve – a **2020. évre** **244.306.235,- Ft** bevételt és ugyanennyi kiadást terveztünk. A 2020. évi üzleti terv pénzügyi tervtábláját a **2. számú melléklet**, az egyes üzleti terv sorok tervezett kiadásait részletesen a **2.a számú melléklet**, a 2019. évi üzleti terv pénzügyi tervtábláját a **3. számú melléklet** tartalmazza.

2020-ra bevételként az **Önkormányzattól** átadott pénzeszközként a közhasznú feladatellátás finanszírozására **169.220.309,- Ft**-ot terveztünk a 2019-re tervezett 148.000.000,- Ft-hoz képest; **állami szervektől** **48.388.036,- Ft**-ot a 2019-re tervezett 54.463.861,- Ft-hoz képest (a csökkenés magyarázata, hogy a 2019. év jelentősen felül lett tervezve, azonban a Beethoven Általános Iskola rezsije a költözést követően nem nőtt a várt mértékben, ezért a 2020. évi kiadásokat, és így a bevételt is alacsonyabb összegben terveztük). 2020-ra **egyéb bevételként** **26.697.890,- Ft**-ot terveztünk a 2019. évi 32.016.722,- Ft bevételi tervhez képest, ezen belül a MartonSporttól tervezett 2019. évi 22.122.410,- Ft-os bevételi tervhez képest 2020-ra 19.469.670,- Ft bevételt tervezünk.

A tervszámok részletes indokolását feladatonkénti bontásban mutatjuk be, tételes alátámasztását az előterjesztés **2. és 2.a számú melléklete** tartalmazza. A pénzeszköz átadás havi ütemezési igényét az **5. számú melléklet** mutatja meg.

A bérek, bér jellegű kiadások járulékaikkal és a KIVÁ-val együtt az egyes területeken végzendő tevékenység arányában került felosztásra: bértömeg járulékokkal és egyéb közterhekkel/feladatarányosan, az egyes feladatokra fordított arányosított létszám alapján.

Jelentős változás az üzleti tervben a 2019. évi tervezéséhez képest, hogy a cégköltség - a felügyelő bizottság tiszteletdíját kivéve – általános költségként kiadás arányosan leosztásra került az egyes területek között, míg a felügyelő bizottság tiszteletdíjának költségét csak egyes területekre számoltuk el (**a tervtáblában:** **adminisztrációs költség**).

**A bevételi és kiadási terv feladatonkénti bontásban**

1. **Városüzemeltetési iroda, menedzsment, FB, cégvezetés költsége**

A cégközpont szervezeti felépítése a következő:

* ügyvezető
* gazdasági vezető (0,5 állás)
* pénzügyi elemző
* temető ügyek és vásárszervezés, adminisztráció
* (felügyelő bizottság 3 fő)

*A központi feladatellátás nagysága további egy fő ügyintéző alkalmazását indokolná.*

Ezen a tervezési soron elszámolt, de általános költségként kimutatott költségek:

* központban dolgozók bére
* FB tagok tiszteletdíja
* vezetői felelősségbiztosítás
* csoportos felelősségbiztosítás
* könyvelő díja
* könyvvizsgáló díja
* ügyvédi, szakértői munkadíj
* bérszámfejtés költsége
* cégbírósági, egyéb eljárási, hatósági díjak
* informatikai, honlap karbantartás díja
* internet előfizetés
* domain hosszabbítás
* nyomtató díja
* továbbképzés költsége
* könyvviteli és bér program, házipénztár program használati díja
* telefon költség
* irodaszer, névjegy
* irodai berendezés
* informatikai eszközök
* postaköltség
* szakkönyvek, szakmai kiadványok
* szabályzatok költsége
* hirdetési költség
* munkavédelem, munkaegészségügyi költségek egy része
* üzemorvos költsége
* karácsonyi ebéd
* védőfelszerelés
* tisztítószer
* bankköltség
* súlyadó KUD-032
* kötelező felelősségbiztosítás KUD-032
* üzemanyag KUD-032
* üzemanyag NJM-582
* gépjármű karbantartás NJM-582
* casco NJM-582
* kötelező felelősségbiztosítás NJM-582
* súlyadó NJM-582
* értékcsökkenés NJM-582
* (écs – iroda)
* (écs – karbantartók eszközei)

Bevételi oldal:

* önkormányzati pénzeszköz átadás,
* bevétel állami szervektől,
* bevétel egyéb finanszírozásból.

A Városüzemeltetési iroda, menedzsment, FB, cégvezetés költsége soron **kiadásként 2020**-ra **39.648.795,- Ft**-ot terveztünk, melyből bérjellegű kiadás közterheivel 26.427.973,- Ft (ebből a felügyelő bizottság tiszteletdíja 8.064.000,- Ft), egyéb működési költség 13.220.822,- Ft. **Bevételként** az **Önkormányzattól** pénzeszköz átadásként az általános költségek fedezeteként **29.301.186,- Ft** bevételt terveztünk, **állami szervektől 6.083.507,-** **Ft**-ot, **egyéb finanszírozásból 2.456.629,- Ft**-ot.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 26.804.994,- Ft került tervezésre, melyből bérjellegű kiadás közterheivel (FB elnöki tiszteletdíjjal) 21.036.662,- Ft volt, azonban a teljes társasági KIVA itt került tervezésre (jelenleg létszám arányosan tervezzük), az egyéb működési költség 5.768.332,- Ft volt, azonban a két teherautó üzemeltetési költségét nem itt terveztük. Bevételi oldalát a sornak kizárólag az Önkormányzat pénzeszköz átadása biztosította 26.804.994,- Ft összegben.

A 2020-as évre általános költségként kimutatva ide terveztük a karbantartás területén dolgozó két teherautónk fenntartási költségét, mivel valamennyi tevékenységi területtel kapcsolatos feladatellátáshoz használjuk őket folyamatosan.

Az általános költségek közül a felügyelő bizottsági tagok tiszteletdíját – az Önkormányzattal egyeztetve – csak egyes önkormányzati feladat ellátási területekre osztottuk rá.

1. **Helyi közösségi közlekedés**

A Társaság átadott önkormányzati alapfeladatként közszolgáltatási szerződés keretei között látja el a helyi közösségi közlekedés biztosítását, menetrend szerinti helyi közforgalmú autóbuszt működtetünk munkanapokon. A buszjárat folyamatosan igénybe van véve, főként a munkaidő kezdetén és végén, azonban pénzügyileg jelentős kiadást jelent a cégnek. A busz nagyon rossz állapotban van, a sofőrök folyamatosan meghibásodásokat jeleznek, szinte minden hónapban szervizbe kell küldenünk valamilyen problémával. Első számú szempont a részünkre, hogy a busz maximálisan megfeleljen a biztonságos közúti közlekedés feltételeinek.

A járat hétköznapokon működik reggel 05.15-09.51-ig és délután 13.45-17.11-ig. Két sofőrt alkalmazunk, akik váltott napokon látják el a feladatot. (További egy fő a szakmai irányítás ellátása érdekében napi két órában van foglalkoztatva.)

Felmerült, hogy a Családsegítő Szolgálattal közösen vásároljunk egy új buszt, de mindkét szervezetnek ugyanabban az időszakban van leginkább szüksége a járat üzemeltetésére, mindkettőnknél a legnagyobb forgalmat a munkába/iskolába járás, illetve a hazamenetel biztosítása jelenti, így jelenleg kizárólag a MartonSport részéről beszerzésre kerülő új busz jelentheti a megoldást a helyi közösségi közlekedés zökkenőmentes ellátására. Az új busz használatba vételét követően (a MartonSport tájékoztatása alapján márciustól) a régi buszt saját területen kívánjuk parkoltatni, hogy ez ne jelentsen többlet kiadást – jelenleg bérleti díjat fizetünk az éjszakai parkolás biztosításáért -, és tartalék busznak kívánjuk fenntartani, a költségeket is ennek megfelelően terveztük. A Martongazda Vásártér telephely megépülését követően a busz parkoltatása a területen megoldható lesz, és nem kell garázsbérleti díjat fizetnünk érte. Az új busz költségeit a MartonSporttól kapott adatok alapján terveztük, amely a forgalmazótól származik. (Biztosítási díj ajánlatokat a busz egyéni műszaki adatai nélkül nem adnak a biztosítók.)

Kiadási oldalon tervezünk:

* piacfelügyeleti díj
* garázsbérleti díj
* üzemanyag költség
* biztosítási díjak (kötelező felelősség biztosítás, utasbiztosítás 19 fő, csoportos felelősségbiztosítás 3 fő)
* súlyadó
* javítási költség
* cserebusz költsége (a szerviz időszakokra)
* buszjegyek, bérletek előállítási költsége
* ponyva vásárlása a régi buszra a használaton kívüli időszakra
* szerviz költség a régi buszra
* munkabérek (2,25 fő)
* üzemorvos költsége (2,25 fő)
* új busz-piacfelügyeleti díj
* új busz-kötelező felelősség biztosítás
* új busz-casco
* új busz-súlyadó
* új busz-kötelező szerviz
* új busz-utasbiztosítás 19fő
* új busz-gumi szett

Bevételi oldal:

* buszjegyek, bérletek értékesítése
* önkormányzati pénzeszköz átadás.

Helyi közösségi közlekedés soron **kiadásként** 2020-ra **13.554.684,- Ft**-ot terveztünk, melyből bérjellegű kiadás közterheivel 7.681.870,- Ft, ebből közvetlen költség 2.427.300,- Ft, leosztott általános költség 2.445.514,- Ft. **Bevételi** oldalon **1.000.000,- Ft**-ot a buszjegyek és bérletek értékesítéséből **egyéb bevételként** tervezünk, a fennmaradó **12.554.684,- Ft** forrása az **Önkormányzat pénzeszköz átadása**.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 7.952.765,- Ft került tervezésre, melyből bérjellegű kiadás közterheivel 4.452.765,- Ft volt, egyéb működési költség a tervben 3.500.000,- Ft volt. Bevételi oldalát a sornak az Önkormányzat pénzeszköz átadása biztosította 7.202.765,- Ft, és egyéb bevétel 750.000,- Ft összegben.

1. **Út, járda karbantartás**

Martonvásár Város út, járda karbantartással kapcsolatos feladatai ellátása körében 2018. június 1-jével felállt a Társaság karbantartó csapatán belül egy **4 fős** **építő brigád**. Ez a csoport látja el a **kőműves**, és egyéb **burkolással kapcsolatos feladatok**at, a **fakivágási**, illetve **nagyobb ágak eltávolításá**val kapcsolatos feladatokat. Ennek a csoportnak a foglalkoztatásával az Önkormányzat a területén jelentkező folyamatos feladat ellátási igény miatt jelentős költségeket takaríthat meg, amennyiben nem külső vállalkozót vesz igénybe ezen feladatok ellátására.

Ők végzik az intézményeknél jelentkező **állagmegóvó festés-mázolási-javítási** feladatokat, majd az ősz folyamán az Óvoda kertjében, a fajátékok állagmegóvó csiszolását és mázolását, valamint az **utcabútorok**, **játszóterek karbantartását, az intézmények fa homlokzati elemeinek állagmegóvását**.

2019-ban a Társaság által végzett terven felüli feladatok folyamatos ellátása leterheltségük miatt megakadályozta a **járdák karbantartásával** kapcsolatos munkák végzését, még a Fehérvéri úti járdaszakasz régi járdalapokkal történő újrarakásának a befejezésére sem kerülhetett sor a rendkívüli feladatok miatt. 2020-ra terveztük a *Fehérvári úti járdaszakasz újrarakásának a folytatását*, ill. a *Hunyadi úton a domboldalon lévői járdák újrarakását*, valamint egy *áteresz megépítését a Hunyadi út és a Kinizsi utca találkozásánál*, hogy a Kinizsi utcáról lezúduló víz és törmelék ne okozzon balesetveszélyt, amennyiben a pénzügyi források, illetve az egyéb feladatok ezt lehetővé teszik. Ezen feladatok elvégzéséhez tervezett kiadások kikerültek az üzleti tervünkből, és a finanszírozásukról történő döntés a források szűkösségére tekintettel Képviselő-testületi hatáskörbe került. A munkálatok elvégzéséhez szükséges fedezet részletes pénzügyi kalkulációját az aktuális piaci árak figyelembe vételével a konkrét felújítási döntés meghozatala érdekében benyújtandó előterjesztésben részletezzük.

A fagyok elmúltával kezdjük a **padkák javítását**, valamint a **kátyúk feltöltését**, amelyet a pénzügyi háttér rendelkezésre állása erejéig egész évben folyamatosan végzünk.

Ennek a feladatkörnek a keretében az Önkormányzat erre vonatkozó megrendelése esetén új **jelzőtáblákat** helyezünk ki, illetve a megrongálódott táblákat cseréljük. A jelzőtáblák beszerzésének költségét az üzleti terv nem tartalmazza.

A **téli síkosság mentesítést** a zöldterületen dolgozók és a karbantartók teljes csapata végzi. Feladatunk a közintézmények, közterek járdáinak síkosság mentesítése, illetve a nehezebben járható közutak síkosság mentesítése (a főútvonalak kivételével). A 2018-2019 telén jelentkező lakossági igény nyomán az Önkormányzat kérésére a teljes településen igyekeztünk a téli útviszonyokon javítani, azonban ebben továbbra is szükség lesz a lakosság nagyobb toleranciájára, illetve önsegítő munkájukra, mivel a teljes település folyamatos síkosság mentesítésének sem pénzügyi fedezete nincs, sem helyünk nincs nagyobb mennyiségű szóróanyag tárolására, valamint a rendelkezésünkre álló gépek sem teszik ezt lehetővé.

Költségkímélésből a Brunszvik Teréz Óvoda évente egyébként is lecserélésre kerülő homokját használjuk a téli útszórásokra, és ennek a sornak a terhére tervezzük új homok beszerzését az Óvoda részére.

A közutak hómentesítése érdekébe vállalkozó segítségét vesszük igénybe a hó eltolására, amely után az utak szórását saját erőből kell megoldanunk.

2019-re 1.000.000,- Ft vállalkozói bevételt terveztünk erre a sorra, mivel a lakosság felé ezen a területen bővíteni kívántuk szolgáltatásainkat gépkocsi behajtók építésének vállalásával, azonban az Önkormányzattól, illetve háttérintézményeitől kapott nagyszámú feladat ilyen jellegű plusz feladatok vállalását nem tette lehetővé, ezért vállalkozói bevételt 2020-ra már nem terveztük.

Kiadási oldalon tervezünk:

* homok
* útszóró só
* hóeltakarítás alvállalkozóval
* murva padkázáshoz
* üzemanyag sózás, homokszórás, anyaghordás
* bér közterhekkel (1,4 fő)
* üzemorvos (1,4 fő)
* munkaruha (1,4 fő)
* csoportos felelősség biztosítás (1,4 fő)

*Képviselő-testületi döntést igényel:*

* *Hunyadi utca 9140,-Ft/m\*800m alap új járdalappal (külön keretből finanszírozva) 7.320.000,- Ft,*
* *Fehérvári út 9140,-Ft/m\*300m alap használt járdalappal (külön keretből finanszírozva) 690.000,- Ft,*
* *Esővíz elvezető áteresz - Kinizsi utca (külön keretből finanszírozva) 500.000,- Ft.*

Bevételi oldal:

* önkormányzati pénzeszköz átadás.

Út, járda karbantartás soron **kiadásként** 2020-ra **9.390.066,- Ft**-ot terveztünk, melyből bérjellegű kiadás közterheivel 5.283.032,- Ft, ebből közvetlen költség 2.411.700,- Ft, leosztott általános költség 1.695.334,- Ft. **Bevételi** oldalon kizárólag **önkormányzati pénzeszköz** átadását terveztük **9.390.066,- Ft** mértékben. A Képviselő-testület döntési jogkörébe utalt kiadások főösszege 8.510.000,- Ft.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 13.529.128,- Ft került tervezésre, melyből bérjellegű kiadás közterheivel 13.029.128,- Ft volt, egyéb működési költség a tervben 500.000,- Ft került tervezésre. Bevételi oldalát a sornak az Önkormányzat pénzeszköz átadása biztosította 12.529.128,- Ft, és egyéb bevétel 1.000.000,- Ft összegben.

1. **Közvilágítás**

Martonvásár Város közvilágításának üzemeltetésével kapcsolatos feladatok ellátását a Társaság alvállalkozó bevonásával végzi. Általánosságban elmondható, hogy a településen folyamatosan zavarok vannak a közvilágítás területén, naponta jönnek hibabejelentések, a költségeket az mérsékli, hogy a vállalkozó ütemezetten, havonta javítja a meghibásodásokat, amennyiben a kiszállást ennél gyakrabban kérnénk, ez a kiszállási díj mértékével jelentősen növelné a kiadásainkat. A közvilágítással kapcsolatos feladatokban a saját karbantartóink is végeznek időnként tevékenységet, mert az előkészítő munkákat, ill. a saját területen lévő lámpatest elhelyezéseket, izzócseréket ők végzik. 2020-ban (2019-hez hasonlóan) karbantartóinknak és zöldterületen dolgozóinknak is várhatóan jelentős feladatuk lesz a *légkábelek Dózsa György úti* megszüntetéséhez kapcsolódó munkálatokban. Az ehhez kapcsolódóan tervezett kiadások az előkészítés során az Önkormányzat javaslatára *képviselő-testületi hatáskörbe* kerültek. Tervezett kiadás a Deák F. u. és a Sulisétány találkozásához elosztószekrény elhelyezése, valamint a Sulisétányon és a Városháza parkolójába lámpatestek vásárlása és kihelyezése.

Ezen a soron a legjelentősebb kiadást a közvilágítás áramfogyasztásával kapcsolatos kiadások jelentik.

A közvilágítás költsége:

* rendszerhasználati díj és áram díj,
* alvállalkozói karbantartás díja
* dologi kiadások
* izzócsere
* bérköltség (0,3 fő)
* üzemorvos (0,3 fő)
* munkaruha (0,3 fő)
* csoportos bizt. (0,3 fő)

*Képviselő-testületi döntést igényel:*

* *Dózsa György út földkábelezés kiadásai 200.000,- Ft.*

Bevételi oldal:

* önkormányzati pénzeszköz átadás.

Közvilágítás soron **kiadásként** 2020-ra **20.714.237,- Ft**-ot terveztünk, melyből bérjellegű kiadás közterheivel 1.072.707,- Ft, áram költség 13.545.000,- Ft, egyéb költség 2.359.400,- Ft, leosztott általános költség 3.737.130,- Ft. **Bevételi** oldalon kizárólag **önkormányzati pénzeszköz** átadását terveztük **20.714.237,- Ft** mértékben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 12.094.300,- Ft került tervezésre, melyből bérjellegű kiadás közterheivel 2.610.300,- Ft volt, áram költség 8.034.00,- Ft, egyéb költség a tervben 1.450.000,- Ft volt. Bevételi oldalát a sornak az Önkormányzat pénzeszköz átadása biztosította 12.094.300,- Ft összegben.

1. **Köztemető fenntartása**

Martonvásár Város köztemetőjének üzemeltetésével kapcsolatos feladatok ellátása 2018 során átszervezésre került. Elhunyt a temetőgondnokunk, és nem találtunk mást a helyére, ezért a feladatai ellátását új keretek között oldottuk meg. A temetőügyek adminisztrációját a központi irodában végezzük, melynek ügyfélfogadási idejét valamennyi munkanapra kiterjesztettük. Ügyfélszolgálatos kollégánk folyamatosan és alaposan végzi a sírhelyek nyilvántartását, melyet elektronikus térképen is rögzítünk. Jelenleg zajlik a temetőprogram adatainak összevetése a tényleges adatokkal, és a program frissítésének előkészítése. A temetési szertartások előkészítésével és a temető zöldfelületének a rendben tartásával a Zöldterületi csoport van megbízva, a Karbantartók csoportja oldja meg az egyéb meghibásodásokat, karbantartási feladatokat, állagmegóvó intézkedéseket, és közreműködik a sírhelyek kimérésében. A síremlékekről felvételt készítünk, a temető nyilvántartást igyekszünk naprakészen tartani. A temető nyitását a Zöldterületi csoport, zárását a Karbantartók napi ügyeletese oldja meg. A zöldterületen dolgozók temetővel kapcsolatos állandó feladatai: a szemeteseket ürítése, ügyelni a halottasház működésére, segédkezni a temetések előkészítésében, a ravatalozás biztosításában, a temető zöldfelületének gondozása. Az elhunytak halottasházba történő beszállításával kapcsolatos teendőket együttműködési megállapodás keretében a Máté Temetkezés biztosítja.

A Társaságnak a sírhely megváltások díjából, illetve a temetkezési szolgáltatásokból (halott hűtés, temetés, ravatalozás) van a legnagyobb bevétele, évi 2,5-3 millió Ft körüli összeg.

A köztemető felépítményei, járdái nagyon rossz állapotban vannak, a településnek nincs ravatalozója.
A halottasház ajtaja nagyon rossz állapotban van, az éjszakai beszállításhoz hiányzik a világítás, a halott hűtők nagyon rossz állapotban vannak, cserére szorulnak. A halottasház külső burkolatának felújítását, és a nyílászárók cseréjét, a wc új burkolattal történő ellátását 2019 őszére terveztük, azonban a közvilágítással kapcsolatos feladatok (légkábelek megszüntetésében való közreműködés) nem tették lehetővé ennek a feladatnak az elvégzését. A nyílászárókat megvásároltuk, de még beépítésre várnak, azonban a fagyok beállta miatt nem lehet elvégezni a cserét, mert az épület teljes külső falazatát le kell javítani, és újrafesteni a vakolat sérülése, illetve a homlokzat rossz állapota miatt. Szeretnénk a lehető legminimálisabb költségekkel, de mégis megjelenésében méltóbbá tenni az épületet. A 2019. évi temető bevételből terveztük a nyílászárók cseréje és a homlokzat rendbetétele mellett a halottasházra alkonykapcsolós világítás szerelését – a temetőben egyáltalán nincs közvilágítás -, valamint a halottasház bejáratát figyelő kamerát kívántunk elhelyezni, központba jelző beléptető kialakításával, hogy ellenőrizhető legyen a beszállítás és az indokolt ott tartózkodás. A homlokzat elmaradt felújítása miatt még ez is várat magára, a fagyok elmúltával tervezzük az elmaradt munkálatok befejezését.

Új halott hűtő beszerzését külön önkormányzati forrásból tervezzük változatlanul. A temető bevételéből tervezzük a halott hűtő távfelügyeleti rendszerét megfinanszírozni, hogy jelezze a központba az áramszünetet, és szükség esetén a halott hűtőt aggregátorral tudjuk működtetni. Két halott hűtő üzemel a halottasházban, egy egyszemélyes és egy kétszemélyes, azonban mindkettő bármikor végleg elromolhat.

Szükséges *a Brunszvik Kriptához vezető Orgona utca felöli járda felújítása*, amely balesetveszélyessé vált, és esztétikailag sem méltó ehhez a helyhez, ami egyben a ravatalozások helyszíne is. Ezt a munkálatot a 2020. évi temető bevételek terhére terveztük elvégezni, azonban az Önkormányzat javaslatára a munkálatok elvégzéséről való döntés képviselő-testületi hatáskörbe került, a bevételt működési költségekre fordítjuk. 2019-ben kívántuk ezt is megvalósítani, azonban a Sulisétány építése miatt erre nem került sor. Szintén 2019-ben, még Mindenszentek előtt el kívántuk bontani az Orgona utcai bejáratnál lévő bontásra ítélt házat (Orgona u. 18.), hogy a területével a parkolási lehetőséget növeljük a temető mellett, azonban erre már nem maradt sem anyagi forrásunk, sem kapacitásunk a folyamatos és nagy volumenű rendkívüli feladat ellátások miatt. Ezt 2020-ban változatlanul terveztük az ingatlan hasznosításból befolyó bevételek terhére, de az erről való döntés szintén *képviselő-testületi hatáskörbe* került (nem itt mutatjuk ki, hanem az Egyéb ingatlanok soron).

Meg kell oldanunk a temetőbe történő gépkocsival való behajtás megakadályozását mobil akadály járdákba történő beépítésével, mert a síremlék telepítők minden tiltás ellenére, rendszeresen behajtanak a járdákra teherautóikkal, és sok kárt okoznak, rendszeres pl. a csőtörés a temetőben emiatt. Elkezdtünk dolgozni a temetőrendelet módosításán, szeretnénk 2020 első félévében az önkormányzattal történő egyeztetést követően a képviselő-testület elé terjeszteni egy módosító javaslatot a jelenlegi temetőszabályozás vonatkozásában.

Az idei évben kerítéssel leválasztásra kerül egymástól a temető és a Vásártér, megszűnik a temető területén a zöldhulladék lerakás, ezzel remélhetőleg az illegális szemétlerakás is. Emiatt nagyobb hulladékelszállítási költséggel terveztünk. A kerítés kialakításának költsége nem a temetőnél kerül kimutatásra, a Vásártér tereprendezési munkálatainak a részét képezi.

2020-ban új locsolókannákat kívánunk vásárolni a temetői csapok mellé. Időnként megjelennek sajnos a patkányok a temetőben, ezért terveztük a kártevőirtás költségét is.

A köztemetőnél jelentkező kiadások:

* áram
* víz
* szemétszállítás
* karbantartási költség
* üzemanyag költség
* locsolókannák vásárlása
* temetőprogram frissítése
* kártevőirtás
* bérköltség (1,9 fő)
* üzemorvos (1,9 fő)
* munkaruha (1,9 fő)
* csoportos bizt. (1,9 fő)

*Képviselő-testületi döntést igényel:*

* *járdaépítés költsége (külön keretből finanszírozva) 1.500.000,- Ft.*

Bevételek:

* sírhelymegváltás díja
* ravatalozási díj
* halott hűtő használati díja
* Önkormányzat pénzeszköz átadása.

Köztemető soron **kiadásként** 2020-ra **9.537.656,- Ft**-ot terveztünk, melyből bérjellegű kiadás közterheivel 5.361.285,- Ft, egyéb költség 340.000,- Ft, leosztott általános költség 1.722.071,- Ft. **Bevételi** oldalon **önkormányzati pénzeszköz** átadását terveztük **7.423.356,- Ft** összegben, és **egyéb bevételt 2.114.300,- Ft** mértékben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 8.310.336,- Ft került tervezésre, melyből bérjellegű kiadás közterheivel 3.193.889,- Ft volt, egyéb költség 5.116.447,- Ft. Bevételi oldalát a sornak önkormányzati pénzeszköz átadásból 4.810.336,- Ft, egyéb bevételből 3.500.000,- Ft biztosította.

1. **Zöldfelületek gondozása**

Közszolgáltatási szerződés keretében végezzük a város egyre bővülő közterületeinek, parkjainak (Brunszvik Kert, Ifipark), játszótereinek, intézményi területei (Városháza, Járási Hivatal, BBK, Sportcsarnok, Szent László Völgye Segítő Szolgálat, Brunszvik Beréz Óvoda, Beethoven Általános Iskola, Egészségház) zöldfelületeinek gondozását, a városi locsolórendszerek, közkifolyók üzemeltetését.

A városi zöldterület kezeléssel kapcsolatos feladatok ellátása a 2018-as 7 fővel szemben 2019 januárjában elérte a korábban tervezett 10 fős létszámot.

A feladatellátás összetettségét mutatja, hogy a zöldterületen dolgozók végzik a **szemetesek ürítését**, a füves területek kaszálását, kapálást, metszést, gyomtalanítást, virágok ültetését, a lombgyűjtést, **a parkos területek, játszóterek (temető) gondozását**, **a locsolást**, ahol nincs öntözőrendszer kiépítve, a **járdák, buszmegállók, főútvonalak, egyes kiemelt utcarészek zöldterületeinek gondozását, a főútvonalak melletti területek tisztán tartását, szemét összeszedését** és a **Forum Martini**, illetve egyéb szórólapok kihordását.

A kezelésünk alatt álló hatalmas terület és a gondozással járó sokrétű feladok - és ahol locsolás van az különösen, itt a fű is gyorsabban nő - sok munkát ad nekik.

Ősszel folyamatos munkát ad az **avar begyűjtése**, télen pedig a **síkosság mentesítés**e a járdáknak, utaknak. (A **hó eltakarításban**, síkosság mentesítésben a karbantartó csapat is részt vesz.) A kistraktorainkkal végezzük a szórást, illetve a hó letolását a szélesebb járdákról. A téli időszak a **gépek karbantartásának** az ideje a számukra. Az idei évtől az Önkormányzat pályázatának köszönhetően nőtt a traktoraink száma, ezzel a munkaerő igény és a költségeink mértéke is.

A Zöldfelület **locsoló berendezéseinek beállítását, valamint légtelenítését** a település egész területén a karbantartók végzik, valamint a **karbantartók javítják** a zöldterületen dolgozók elromlott, általuk javítható munkaeszközeit.

A zöldfelület kezelés kiadásai:

* kaszálás dologi költsége
* zöldhulladék gyűjtés dologi költsége
* gépjárművek fenntartási költsége
* benzinköltség
* általános költség
* faápolás költsége
* virágok ültetése, gondozása
* fűmag, vetőmag
* szerszámok beszerzése, javíttatása
* gyomirtás, növényvédelem
* védőital
* munkaruházat, védőfelszerelés
* üzemorvos
* munkabér költsége.

Bevétel:

* lakossági megrendelések (veszélyes fák kivágása, ágak eltávolítása, fűnyírás, ágdarálás)- 2020-ra nem terveztük, ha kapacitásunk engedi, elvállalunk ilyen jellegű feladatokat is,
* önkormányzat pénzeszköz átadása.

A Zöldfelületek fősort az alábbi alsorokra tagoltuk az új üzleti terv struktúrában:

* 1. Közterek gondozása
	2. Emlékezés tere és épített tartozékai
	3. Játszóterek
	4. Brunszvik Kert
	5. Ifipark

Zöldfelületek soron **kiadásként** 2020-ra **43.102.170,- Ft**-ot terveztünk, melyből bérjellegű kiadás közterheivel 25.986.508,- Ft, egyéb költség 9.340.850,- Ft, leosztott általános költség 7.774.812,- Ft. **Bevételi** oldalon **önkormányzati pénzeszköz** átadását terveztük **43.102.170,- Ft** összegben, **egyéb bevételt** a feladatellátás nagysága, és a dolgozók leterheltsége miatt **nem terveztünk**, jelenleg a lakosság felé történő feladat ellátást kizárólag az önkormányzati feladatok rovására tudnánk vállalni. Ettől függetlenül természetesen kisebb bevételekre számítunk, de nem számottevő mértékben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 34.335.706,- Ft került tervezésre, melyből bérjellegű kiadás közterheivel 23.510.602,- Ft volt, egyéb költség 10.825.104,- Ft volt. Bevételi oldalát a sornak önkormányzati pénzeszköz átadásból 34.085.706,- Ft, egyéb bevételből 250.000,- Ft biztosította, azonban egyéb bevétel nem folyt be.

* 1. **Közterek gondozása**

A Közterek gondozása alsorba került be a 2018-ban és 2019-ben Zöldfelületek fősor költségvetése és feladatai közül minden, külön nem tervezett zöldterületi feladat, valamint a korábban „Létesítményüzemeltetés” keretében tervezett „Utcabútorok városszerte” alsor feladata és költségvetése. Az utcabútorok körébe tartoznak a kihelyezett padok, asztalok, szemetesek, különböző fa építmények (pl. a sétány hídja), melyek időről időre felújításra szorulnak. Az utcabútorok kihelyezését és állagmegóvását, esetleges javítási munkálatait a karbantartók csapata végzi.

Itt tervezzük a város egyre bővülő közterületeinek, intézményi területei (Városháza, Járási Hivatal, BBK, Sportcsarnok, Szent László Völgye Segítő Szolgálat, Egészségház) zöldfelületeinek gondozását, a városi locsolórendszerek, közkifolyók üzemeltetését. Ezen az alsoron tervezzük a jelenleg a Zöldterületen dolgozók munkabázisát képező TSZ udvar (Dózsa György 6.) költségeit is.

A zöldterületen dolgozók végzik a kihelyezett utcai szemétgyűjtők ürítését, a füves területek kaszálását, kapálást, metszést, gyomtalanítást, virágok ültetését, a lombgyűjtést, a locsolást, a járdák, buszmegállók tisztán tartását. A főútvonalak melletti területek, egyes kiemelt utcarészek (Hunyadi út, Budai út, Fehérvári út Martonvásár tábla körzete, Vasút utca, Brunszvik út Kastély melletti oldala, Szent László út a Járási Hivataltól a Családsegítő épületéig, a Tűzoltó Szertár környezete, Rákóczi utca BBK-tól a Budai útig, Deák Ferenc utca az iskola mögött) zöldterületeinek gondozását, tisztán tartását; és a Forum Martini, illetve egyéb szórólapok kihordását. A zöldfelületen dolgozók tartják rendben a kiadatlan önkormányzati ingatlanok zöldfelületeit. Ezek a területek napi feladatokat jelentenek a zöldterületen dolgozóknak.

Kiadási oldalon tervezzük:

* áram
* víz
* riasztó
* üzemanyag
* virág
* súlyadó KCN-122
* kötelező felelősség biztosítás KCN-122
* KCN-122 műszaki vizsga
* KCN-122 szerviz
* védőital
* fűnyíró
* fűmag,
* kesztyű, védőfelszerelés,
* szerszámok
* növényvédelem, gyomirtás
* (écs)
* kártevőirtás
* utcabútorok felújítása, festése
* locsolórendszer légtelenítés
* üzemorvos (2,96 fő)
* munkaruha (2,96 fő)
* csoportos bizt. (2,96 fő)
* fenntartási anyag

Bevétel:

* önkormányzati pénzeszköz átadás

Közterek gondozása alsoron **kiadásként** 2020-ra **21.439.934,- Ft**-ot terveztünk, melyből bérjellegű kiadás közterheivel 10.533.322,- Ft, egyéb költség 7.040.950,- Ft, leosztott általános költség 3.865.662,- Ft. **Bevételi** oldalon kizárólag az **Önkormányzat pénzeszköz** átadását terveztük **21.439.934,- Ft** összegben, **egyéb bevételt** a feladatellátás nagysága, és a dolgozók leterheltsége miatt **nem terveztünk**.

2019-ben ilyen költségvetési sor nem volt, ezért nem tudunk összehasonlító adatokat nyújtani, ez a feladat külön nevesítve nem került korábban tervezésre, a Zöldfelületek fősor költségvetésében szerepelt.

* 1. **Emlékezés tere és épített tartozékai**

A tervezési sor elnevezése korábban „Főtér épített tartozékai, vízgépészet” volt. Az Emlékezés tere a település legtöbb eseményének a helyszíne, ezért kiemelt figyelmet szentelünk neki, de a tevékenységünk jelentős része is ezen a területen zajlik, ezért indokolt külön alsoron szerepeltetni.

2018 szeptemberében került kiépítésre a locsolórendszer, mely megkönnyíti a zöldterület gondozását. Az évelő növények mellett évente kétszer cseréljük a virágokat az ágyásokban, és évente háromszor sor kerül a fák kártevők elleni permetezésére. A füvet rendszeresen nyírni kell, naponta szedjük a szemetet, ősszel söpörjük az avart, télen a havat. A fűnyírás, szemét szedés, síkosság mentesítés költségét nem itt számoljuk el.

Ebbe a körbe tartozik a „Csobogó és patak” valamint az ivókút működtetésének a költsége, és valamennyi Elékezés terével és vízgépészeti, valamint egyéb felépítményével, ezek állagmegóvásával, karbantartásával, zöldfelület gondozásával kapcsolatos kiadás. A tér vízgépészetével kapcsolatban az elmúlt két évben számos meghibásodás fordult elő, de a helyi kemény víz is folyamatos felügyeletet és állagmegóvó karbantartási munkálatokat kíván meg tőlünk. Hetente kerül sor a patak és a csobogó kitisztítására, vegyszerezésére. A csobogó teljes gépészete többször szét lett szerelve és ki lett tisztítva, több műszer cseréjére került sor 2019-ben.

Kiadásaink:

* közüzemi költségek
* dugulás elhárítás
* karbantartás anyagköltsége
* zöldterület gondozás költsége
* locsolórendszer légtelenítés
* permetezés
* virág
* bérköltség (0,8 fő)
* üzemorvos (0,8 fő)
* munkaruha (0,8 fő)
* csoportos felelősség biztosítás (0,8 fő)

Bevétel:

* önkormányzati pénzeszköz átadás

Emlékezés tere és épített tartozékai alsoron **kiadásként** 2020-ra **4.088.546,- Ft**-ot terveztünk, melyből bérjellegű kiadás közterheivel 2.909.131,- Ft, egyéb költség 442.200,- Ft, leosztott általános költség 737.215,- Ft. **Bevételi** oldalon **önkormányzati pénzeszköz** átadását terveztük **4.088.546,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben az akkor még „Főtér épített tartozékai, vízgépészet” soron kiadásként 250.000,- Ft került tervezésre, melyből bérjellegű kiadás közterheivel 0,- Ft volt. Bevételi oldalát a sornak Önkormányzat pénzeszköz átadásából 250.000,- Ft biztosította.

* 1. **Játszóterek**

A játszóterek, parkok esetében folyamatosan felügyeljük a területek tisztaságát, ürítjük a szemeteseket, gondoskodunk a fűnyírásról, kaszálásról, ahol szükséges, ott végezzük a nyitás-zárást, illetve a játékok állagmegóvását, ahol ivókút működik, ott felügyeljük azokat. Ősszel a lombgyűjtést, télen a hóeltakarítást végezzük. A zöldterület kezelésével kapcsolatos kiadásokat a közterek gondozása soron tervezzük, és számoljuk el, a játszóterek soron kizárólag csak az egyes játszótereknél felmerülő költségeket tervezzük, ill. a rendkívüli kiadásokat számoljuk el. A Brunszvik Teréz Óvoda játszóterét változatlanul az óvoda költségvetésében tervezzük, a Beethoven Iskoláét nem, mivel az iskola játszótere kizárólagosan önkormányzati fenntartásban van, eltérően az iskola épületének üzemeltetési költségétől, amit szinte kivétel nélkül továbbszámlázunk a fenntartó Dunaújvárosi Tankerület felé.

A Játszóterek száma tovább nőtt az idei évre. Újjászületett az Illyés Gyula téri játszótér, átadásra került az Óvodamúzeum melletti játszótér, és most fejeződik be a Gábor Áron utcai játszótéren a tornaeszközök telepítése.

A Játszóterek alsorhoz tartozik:

* Beethoven Általános Iskolai játszótere
* Palinta játszótér
* Lakóparki játszótér
* Illyés Gyula téri játszótér
* Széchenyi utcai játszótér
* Gábor Áron utcai játszótér
* Óvodamúzeum játszótere.

Költségek:

* víz
* karbantartás
* játékelemek felülvizsgálata, karbantartása
* bérköltség (1,5 fő)
* üzemorvos (1,5 fő)
* munkaruha (1,5 fő)
* csoportos felelősség biztosítás (1,5 fő)

Bevétel:

* önkormányzati pénzeszköz átadás

Játszóterek alsoron **kiadásként** 2020-ra **6.973.378,- Ft**-ot terveztünk, melyből bérjellegű kiadás közterheivel 5.440.903,- Ft, egyéb költség 273.800,- Ft, leosztott általános költség 1.258.675,- Ft. **Bevételi** oldalon **önkormányzati pénzeszköz** átadását terveztük **6.973.378,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben egyes játszóterek kerültek külön soron tervezésre, ezek összköltségvetése – az óvoda játszóterén kívül - a következő volt: összkiadásként 5.012.284,- Ft került tervezésre, melyből egyéb költség 221.450,- Ft, bérjellegű kiadás közterheivel 4.790.834,- Ft volt. Bevételi oldalát a sornak Önkormányzat pénzeszköz átadásából 5.012.284,- Ft biztosította.

* 1. **Brunszvik Kert**

2018 októberében átadásra került a Brunszvik Kert, mellyel egyidejűleg az eredeti tervnek megfelelően bővült a zöldterületen dolgozók létszáma két fővel. A park látványa meghatározó a településkép szempontjából, így folyamatosan ügyelünk tisztaságára, gondozottságára.

Nem rendelkezünk a Kastélypark pázsitjának nyírására alkalmas traktorral, így ennek beszerzési költségét terveznünk kell, amennyiben a MartonSport területét gondozó alapítványi tulajdonú traktort bármilyen oknál fogva nem tudjuk igénybe venni. Jelenleg a MartonSport pályázik egy közös használatba kerülő fűnyíró traktorra, ennek még nincs meg az eredménye. A fűnyírást a folyamatos locsolás miatt hetente, kéthetente végezzük tavasztól késő őszig az időjárás függvényében. Gondoskodunk a talaj tápanyag pótlásáról. Ügyelünk a locsolórendszer szakszerű működtetésére, a tél közeledtével alvállalkozó bevonásával elvégezzük a légtelenítést.

Tavasszal cseréljük az esetlegesen elhalt növényeket, az év minden napján megtisztítjuk a járdákat, ősszel folyamatosan gyűjtjük az avart. Télen folyamatos a parkban a hóeltakarítás, szemét szedés, veszélyes ágat, illetve elhalt fát kellett eltávolítani a parkból, ezért folyamatosan ügyelünk a fák állapotára. Évente kétszer kicseréltük az egynyári ágyásban a növényeket, évente háromszor gondoskodtunk a fák szakszerű permetezéséről. 2020-ban tudomásunk szerint megépül a tervezett szökőkút, ezt követően már csak évelő növényekkel tervezünk a parkban. A parkban falikutat üzemeltetünk.

Szeretnénk függetleníteni a park vízellátását a Kutató vízrendszerétől, mivel a locsolót sokkal hosszabb ideig kell üzemeltetnünk a jelenlegi rendszerben, mintha csak a saját területünket locsolnánk, mivel a locsolórendszer összeköttetésben van a Kutató területén lévő locsolókörökkel, és ugyanabból a vízbázisból csak hosszabb működési idővel tudjuk a kellő locsolást biztosítani az alacsony víznyomás miatt, ezért *artézi kút fúrását és búvárszivattyú vásárlását tervezzük*. A kút helyét még egyeztetni kell. A saját kút kialakításának a másik oka, hogy a Kutató vízéért fizetnünk kellene, azonban ezzel ezt a költséget megtakaríthatnánk. A saját kútról a Brunszvik Kerten kívül az Emlékezés tere locsolását is megoldhatnánk. A kútfúrásról történő döntés *képviselő-testületi hatáskörbe* került.

A parki nyitását és zárását is a kollégáink végzik.

Az idei év során, az Ifipark átadását követően jelentkező megnövekedett szemetelés és vandalizmus miatt bevezettük a zöldterületen dolgozóknál is a hétvégi munkarendet, hogy a település arculatát megőrizzük. Egy fő szombaton és vasárnap is 4-4 órában dolgozik, és tisztán tartja a Városközpont területét. Ez a bérterv tervezett kiadásait megnöveli a hétvégi munkaórák miatt, azonban a heti munkaidőn nem változtattunk.

|  |
| --- |
| A Brunszvik Kert üzemeltetése körében kiadásként terveztük:  |
| * benzin
* fűmag pótlás
 |
| * virág pótlás
 |
| * növényvédelem, gyomirtózás
 |
| * kertészeti szakértő/növényorvos igénybevétele
* műtrágya
* darázsirtás
 |
| * locsolórendszer víztelenítése
* fenntartási anyag
 |
| * vízdíj
* áram
* munkabér (1,85 fő)
* üzemorvos (1,85 fő)
* munkaruha (1,85 fő)
* csoportos felelősség biztosítás díja (1,85 fő)

*Képviselő-testületi döntést igényel:** *búvárszivattyú (külön keretből finanszírozva) 100.000,- Ft,*
* *kútfúrás+terveztetése (külön keretből finanszírozva) 500.000,- Ft.*

Bevétel:* önkormányzati pénzeszköz átadás.
 |

Brunszvik Kert alsoron **kiadásként** 2020-ra **9.474.975,- Ft**-ot terveztünk, melyből bérjellegű kiadás közterheivel 6.586.070,- Ft, egyéb költség 1.179.800,- Ft, leosztott általános költség 1.709.105,- Ft. **Bevételi** oldalon **önkormányzati pénzeszköz** átadását terveztük **9.474.975,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 9.092.867,- Ft került tervezésre, melyből egyéb költség 2.385.700,- Ft, bérjellegű kiadás közterheivel 6.707.167,- Ft volt. Bevételi oldalát a sornak önkormányzati pénzeszköz átadásból 9.092.867,- Ft biztosította.

* 1. **Ifipark**

A 2019 márciusában átadásra került Ifipark üzemeltetése napi takarítást, a szemetesek ürítését, a zöldterület gondozását, locsolást, és a gyakori szándékos rongálások miatt rendszeres karbantartást igényel.

A vizesblokkok és a locsolás víz és csatornadíj költséggel, tisztítószer költséggel bővítette a kiadásainkat. Az Ifipark megnyitását követően át kellett szerveznünk a zöldterületen dolgozók munkarendjét, és hétvégén szombaton és vasárnap is a reggeli órákban takarítjuk a központi területeket, valamint a hétvégére beosztott takarítónő az Ifipark mosdóját is takarítja, így a hétvégére beosztott takarítónők feladat ellátási köre is bővült.

Az Ifipark működése óta sor került az öntöző rendszer javítására, a wc-k rendszeresen extra takarítást és a szándékos károkozások gyakori karbantartási feladatot igényelnek.

Kiadásaink:

* víz
* áram
* tisztítószer
* rendkívüli kárelhárítás
* bérköltség közterhekkel (0,155 fő)
* üzemorvos (0,155 fő)
* munkaruha (0,155 fő)
* csoportos felelősség biztosítás (0,155 fő)

Bevételi oldal: kizárólag önkormányzati pénzeszköz átadás.

Ifipark alsoron **kiadásként** 2020-ra **1.125.337,- Ft**-ot terveztünk, melyből bérjellegű kiadás közterheivel 517.082,- Ft, egyéb költség 404.100,- Ft, leosztott általános költség 204.155,- Ft. **Bevételi** oldalon **önkormányzati pénzeszköz** átadását terveztük **1.131.037,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 1.158.167,- Ft került tervezésre, melyből egyéb költség 200.000,- Ft, bérjellegű kiadás közterheivel 958.167,- Ft volt. Bevételi oldalát a sornak önkormányzati pénzeszköz átadásból 1.158.167,- Ft biztosította.

1. **Települési hulladékgazdálkodás**

Martonvásár Város települési hulladék gazdálkodásával kapcsolatos átadott közfeladatok ellátása körében az alábbi feladatokat látjuk el:

* intézményi hulladék elszállítás (a VHG rendszerében, 62 db 120 l-es tároló)
* köztéri hulladék elszállítás (naponta ürítjük a köztéri szemeteseket, 2 db 1100 l-es konténer)
* járdák tisztítása, padkák tisztítása, buszmegállók tisztán tartása
* rendkívüli hulladékelszállítás közterületről
* rendkívüli hulladékelszállítás közintézmények részére (pl. BBK)
* szerves hulladék szállítás
* szennyvízcsatorna tisztítás.

Ezek egyben a kiadási tételek is, a feladatarányos bérterhekkel együtt.

Önkormányzati pénzeszköz átadáson kívüli bevételi oldala ennek a feladatnak abban az esetben van, amennyiben a Társaságon keresztül rendelnek konténeres hulladék elszállítást.

Kiemelt jelentőségű feladat Erdőhát szennyvízének elszállítása, amely a folyamatban lévő csatornabekötések befejeződéséig kimagasló költséget okoz havi szinten a Társaságnak. Rendszeresek a dugulások, jelenleg a havi 55.000,- Ft költség helyett havi 100-150.000,- Ft körüli szennyvíz elszállítási és dugulás elhárítási költséget okoz ez a társágnak. Valószínűleg több helyen az esővíz elvezetés is be van kötve a központi emésztő rendszerre, mert a csatorna bekötések ellenére is előfordul a dugulás, és mindig az esőzések alkalmával következik be.
2018-ban és 2019 első felében a vízóraaknák szennyvízzel történő esetleges feltelítődése folyamatosan veszélyeztette a településrész ivóvíz szolgáltatását, ezért kiemelkedő figyelmet fordítunk ennek a feladatnak. Reméljük, hogy ezek a kiadások a lakossági rákötésekkel jelentősen visszaesnek és tovább normalizálódnak majd 2020 során.

Nincs csatornázva a Dózsa György úti telephelyünk, így időnként innen is el kell szállíttatnunk a szennyvizet.

A Társaság zöldterületen dolgozó munkatársai napi tevékenységükbe építve végzik a közterületek tisztán tartását, a szemetes edények ürítését. A főutak mentén a közterületek tisztán tartására kiemelt gondot fordítunk.

A szelektív szigetek a településen felszámolásra kerültek a lakosság nem megfelelő igénybevétele miatt. Ettől függetlenül nagy az igény a szelektív hulladék elszállítására, és sokan idő előtt kihelyezik az utcára a szemetet, rontva ezzel a település képet.

Kiadásaink:

* városi szemétszállítás a TSZ udvarból
* Erdőhát szennyvíz elszállítási költsége
* külterületről begyűjtött szemét elszállítása
* anyagköltség
* bérköltség közterhekkel (0,55 fő)
* üzemorvos (0,55 fő)
* munkaruha (0,55 fő)
* csoportos felelősség biztosítás (0,55 fő)

Bevételi oldal: kizárólag önkormányzati pénzeszköz átadás.

Települési hulladékgazdálkodás soron **kiadásként** 2020-ra **4.327.541,- Ft**-ot terveztünk, melyből bérjellegű kiadás közterheivel 1.965.733- Ft, egyéb költség 1.580.300,- Ft, leosztott általános költség 781.508,- Ft. **Bevételi** oldalon **önkormányzati pénzeszköz** átadását terveztük **4.327.541,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 9.586.672,- Ft került tervezésre, melyből egyéb költség 4.445.312,- Ft, bérjellegű kiadás közterheivel 5.141.360,- Ft volt. Bevételi oldalát a sornak önkormányzati pénzeszköz átadásból 9.586.672,- Ft biztosította.

1. **Vásártartás**

Martonvásár Város városgazdálkodásával kapcsolatos feladataink ellátása körébe tartozik a piac, vásár üzemeltetése. **Havonta szervezzük az őstermelői piacot**, melyre elsősorban a helyi termelőket várjuk, illetve **a bolhapiacot**, melyre eladóként szintén a helyi lakosokat hívjuk.

A vásár megrendezésére a **BBK területén** kerül sor, ezért a vásárnaptárat a BBK igényeihez és programjaihoz is igazítjuk. Az időpontok egy évre előre kerülnek meghirdetésre, igazodva a tordasi vásárok időpontjához is.
A **vásárszervezést irodai alkalmazottunk** végzi, a **terület berendezését**, illetve a **pavilonok elbontását és elszállítását** a **karbantartó csoport**, a vásár napján történő előkészületeket, illetve elpakolást a **zöldterület** munkatársai végzik. A pavilonokat minden alkalommal a helyszínre kell szállítani, összeszerelni, majd szétszerelni és visszaszállítani raktározási helyükre. Az ún. kecskelábú asztalokat a helyszínen tároljuk.

Kiadásaink

* szállítási költségből
* telefonköltségből
* irodaszer költségből
* internetes hirdetési díjból
* munkabérből (0,9 fő)
* üzemorvosi díjból (0,9 fő)
* csoportos felelősségbiztosítás költsége (0,9 fő)
* munkaruha költsége (0,9 fő) állnak.

Bevételt a havi vásárokból kizárólag az áramvételezési díj jelent, az áramhasználattal járó rezsiköltséget itt nem tudjuk kimutatni, elkülönítetten nem mérhető, a BBK áramfogyasztásának a részét képezi.

Minimális bevételt jelent a palántaárus őstermelőktől származó bevétel, akik a tavaszi-nyár eleji időszakban a TSZ-udvar területén árulják termékeiket, ők napidíjat fizetnek. Az idei évben a TSZ udvar átalakítása miatt máshol kell az árusítás lehetőségét biztosítanunk.

Vásártartás soron **kiadásként** 2020-ra **4.041.454,- Ft**-ot terveztünk, melyből bérjellegű kiadás közterheivel 3.227.120,- Ft, egyéb költség 46.100,- Ft, leosztott általános költség 728.034,- Ft. **Bevételi** oldalon **önkormányzati pénzeszköz** átadását terveztük **4.001.254,- Ft** összegben és **egyéb bevételt 40.200,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 1.699.944,- Ft került tervezésre, melyből egyéb költség 103.000,- Ft, bérjellegű kiadás közterheivel 1.596.944,- Ft volt. Bevételi oldalát a sornak önkormányzati pénzeszköz átadásból 1.699.944,- Ft biztosította.

1. **Épület- és létesítményüzemeltetés, rendezvény kiszolgálás**

Ennek az üzleti terv fősornak változtattunk az elnevezésén, és tartalmán, mivel a köztereket, parkokat, játszótereket áthelyeztük a Zöldfelületek fősorba. Elnevezéséből kikerült a vagyonkezelés szó, mivel ilyen jellegű tevékenységet a Társaság nem végez és nem is végzett.

Ebbe a feladatkörbe tartozik a Társaság főtevékenysége, az **intézményüzemeltetés**. Az intézmények üzemeltetésével kapcsolatos feladatok (melyet bonyolult, sokszereplős szerződéses rendszer szabályoz, a napi karbantartási és takarítási feladatok, a nagy mennyiségű és szerteágazó számlaforgalom bonyolítása) a legmeghatározóbbak a Társaság napi tevékenységében a zöldfelület kezelés és a temetői ügyintézés mellett.

Átadott önkormányzati alapfeladatként látjuk el az önkormányzati tulajdonban álló intézmények (közintézmények, egyéb önkormányzati tulajdonban álló ingatlanok) üzemeltetési feladatait, vállalkozói tevékenység keretében a többi, nem önkormányzati fenntartású ingatlan üzemeltetéséhez kapcsolódó egyes feladatokat.

Az **önkormányzati tulajdonban álló bérlemények hasznosításával** kapcsolatos kiadások és bevételek tartoznak a korábbi Vagyonkezelés fősor helyett ide áthelyezett **Egyéb ingatlanok** sorba.

Az ide tartozó ingatlankör 2019 során jelentős változáson ment keresztül az Egészségház felépülésével, illetve a TSZ udvarhoz kapcsolódó bérleti jogviszonyok megszüntetésével, és az idei évben is történnek változások. Márciustól működik az Egészségház, aminek a tényleges, működés során mutatkozó költségeit és feladat-ellátási igényét, még mindig nem ismerjük, csak tervezzük. Megállapodás előtt állunk a Fejér Megyei Kormányhivatallal, ami átveszi a Járási Hivatal teljes épületének üzemeltetését.

Ebbe az üzleti terv fősorba az alábbi létesítmények üzemeltetéséhez kapcsolódó költségek kerülnek tervezésre:

* Városháza
* Brunszvik Teréz Óvoda
* Beethoven Általános Iskola
* Művészeti Iskola
* Martongazda Malom telephely
* Brunszvik-Beethoven Közösségi Ház
* Óvodamúzeum
* Könyvtár
* Tóth Iván Sportcsarnok
* Horváth Ottó Sportközpont
* Grimm Lóránt Egészségház
* Járási Hivatal
* Családsegítő Szolgálat Épülete
* Martongazda telephely Vásártér
* Egyéb ingatlanok

Az üzemeltetett ingatlanok köre – nem csak a Dózsa György úti munkálatok megkezdésével, de az Egészségház működésének megkezdésével is – jelentősen változik 2020-ra.

Épület- és létesítményüzemeltetésre 2020-ra **139.638.427,- Ft kiadást** terveztünk, melyből bérjellegű kiadás közterheivel 46.818.400,- Ft, egyéb költség 73.863.108,- Ft, leosztott általános költség 18.956.919,- Ft. **Bevételi** oldalon **önkormányzati pénzeszköz** átadását terveztük **67.707.001,- Ft** összegben, bevételt **állami szervektől 48.388.036,- Ft** összegben, **egyéb bevételt 23.543.390,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben összkiadásként 120.166.738,- Ft került tervezésre, melyből egyéb költség 86.267.511,- Ft, bérjellegű kiadás közterheivel 33.899.226,- Ft volt. Bevételi oldalát a sornak önkormányzati pénzeszköz átadásból 39.366.154,- Ft, állami szervektől 54.463.861,- Ft, egyéb bevételként 26.336.722,- Ft biztosította. Az állami szervektől tervezett bevétel túl lett tervezve, a bevételek fedezték a kiadásokat.

* 1. **Városháza**

A Városháza épületében takarítási és karbantartói feladatokat is ellátunk. Az állagmegóvás körében 2020-ban is terveztük a fogadótér, és igény szerint néhány helyiség *tisztasági festésé*t, ill. *bútorok állagmegőrző karbantartását*, de erre az előzetes egyeztetések során a költségvetési források nem nyújtottak fedezetet, ezért ezen munkálatok elvégzéséhez *képviselő-testületi döntés* szükséges majd, amennyiben a testület úgy dönt, hogy lát ezen munkálatok elvégzésére fedezetet. A költségek jelentős részét a közüzemi költségek, ill. a napelemes rendszer amortizációs költsége teszi ki.

A Városháza kiadásai között:

* áram díj
* gáz díj
* víz és csatorna díj
* takarítás dologi
* kéményseprés
* hulladék elszállítás
* tűzvédelem
* szőnyegbérlés
* klíma karbantartás
* időszaki kazánellenőrzés
* (écs - szolár rendszer)
* szolár rendszer éves beszámoló díja
* kártevőirtás
* fenntartási anyag
* zászló vásárlása
* virágföld
* bérköltség (0,7)
* üzemorvos költsége (0,7)
* csoportos felelősség biztosítás (0,7 fő)

kerül tervezésre.

*Képviselő-testületi döntést igényel:*

* *tisztasági festés (külön keretből finanszírozva) 60.000,- Ft,*
* *bútorok felújítása (külön keretből finanszírozva) 15.000,- Ft.*

Bevételi oldala kizárólag önkormányzati finanszírozásból történik.

A Városháza alsoron **kiadásként** 2020-ra **6.729.543,- Ft**-ot terveztünk, melyből bérjellegű kiadás közterheivel 2.090.989,- Ft, egyéb költség 3.789.900,- Ft, leosztott általános költség 848.654,- Ft. **Bevételi** oldalon **önkormányzati pénzeszköz** átadását terveztük **6.729.543,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 4.338.863,- Ft került tervezésre, melyből egyéb költség 1.924.661,- Ft, bérjellegű kiadás közterheivel 2.414.202,- Ft volt. Bevételi oldalát a sornak önkormányzati pénzeszköz átadásból 4.338.863,- Ft biztosította.

* 1. **Brunszvik Teréz Óvoda**

Az Óvoda épületében takarítói feladatokat nem látunk el, azonban a karbantartás területének szinte napi feladatot adnak a meghibásodó játékok, bútorok, világítótestek, csaptelepek, egyéb tárgyi eszközök. Komoly probléma volt a mosogatógépekkel és van a kazánokkal, amiket naponta ellenőrzünk.

Az Óvoda játszótérének zöldfelületét a zöldterület munkatársai gondozzák (füvet nyírnak, időről-időre a homokozókat felássák), a karbantartók végzik a játékok állagmegóvását, a kerti bútorok mozgatását, téliesítését, illetve tavasszal a padlásról történő lehozatalukat. Ellátjuk az óvodai rendezvények hangosítási feladatait.

 2020-ban lejár a legtöbb óvodai játszótéri eszköz szabvány megfelelőségi engedélye. A szigorú feltételek miatt felmérettük az eszközöket és árajánlatot kértünk a javíttatásukra, ezt alapul véve került sor a költségek tervezésére, ami jelentősen megnöveli a 2020. évi kiadásokat. A minőségi ellenőrzési vizsgálat eredménye és az árajánlat az előterjesztés melléklete (**6.a és 6.b számú melléklet**). Az árajánlat alapján a munkálatokat sürgősségi sorrendben az árajánlat beérkezését követően már megrendeltük.

Nyaranta végezzük az óvoda *belső közösségi tereinek*, ill. a *konyhának a tisztasági festését* a leterheltségünk, ill. az anyagi forrásaink függvényében. Ezt az idei évben is el kell végezni, azonban jelenleg nem biztosított rá a forrás. Ugyanez vonatkozik az *udvari teraszok faszerkezetére*, melyeknek szükséges az *állagmegóvó felületkezelése*. Ezek időigényes munkák, a tisztasági festés kizárólag augusztusban, az óvoda nyári zárva tartása alatt végezhető el. A források hiánya miatt ezeknek a munkálatoknak az elvégezhetőségéről való döntés *képviselő-testületi hatáskörbe lett utalva*.

2019-ben napelemes rendszer került az épületre, azonban ennek az áram számlára gyakorolt hatásának a volumenét még nem látjuk. A téli időszakot követően, illetve az áremelkedések függvényében lehet igazán tervezni vele.

A Brunszvik Teréz Óvoda kiadásai között:

* áram díj
* gáz díj
* víz és csatorna díj
* játszótér karbantartás költsége
* karbantartás anyagköltsége
* kazán karbantartás szolgáltatási díja
* kéményseprés
* hulladék elszállítás
* tűzvédelem
* riasztó távfelügyelet
* kártevőirtás
* udvari játékok engedély hosszabbítása
* játékok felújítása
* bérköltség (1,2 fő)
* üzemorvos költsége (1,2 fő)
* csoportos bizt. (1,2 fő)
* munkaruha (1,2 fő)

kerül tervezésre.

*Képviselő-testületi döntést igényel:*

* *tisztasági festés (külön keretből finanszírozva),*
* *terasz faszerkezetek állagmegóvása (külön keretből finanszírozva) együttesen 100.000,- Ft.*

Bevételi oldala kizárólag önkormányzati finanszírozásból történik.

A Brunszvik Teréz Óvoda alsoron **kiadásként** 2020-ra **16.221.320,- Ft**-ot terveztünk, melyből bérjellegű kiadás közterheivel 4.440.518,- Ft, egyéb költség 9.735.100,- Ft, leosztott általános költség 2.045.702,- Ft. **Bevételi** oldalon **önkormányzati pénzeszköz** átadását terveztük **16.221.320,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 9.576.726,- Ft került tervezésre, melyből egyéb költség 7.485.875,- Ft, bérjellegű kiadás közterheivel 2.090.851,- Ft volt. Bevételi oldalát a sornak önkormányzati pénzeszköz átadásból 9.576.726,- Ft biztosította.

* 1. **Beethoven Általános Iskola**

A Társaság intézmény-üzemeltetési feladatai között meghatározó a Dunaújvárosi Tankerületi Központtal kötött:

* *Szolgáltatatási szerződés* a Beethoven Általános Iskola fűtési melegvíz és használati melegvíz szolgáltatásával kapcsolatos költségek és üzemeltetési tevékenységek finanszírozására (beépített berendezések üzemeltetése, karbantartása, javítása, szervizelése),
* *Együttműködési megállapodás* a Beethoven Általános Iskola víz, csatorna, áram, hulladékszállítás, valamint biztonsággal összefüggő kötelező éves vizsgálatok és minősítések elvégzéséről.

A fenti tevékenységek keretében üzemeltetjük az iskola Sportcsarnokkal közös kazánházát, ez napi felügyeleti tevékenységet jelent. Továbbszámlázzuk a Tankerület részére a szerződések szerinti üzemeltetési költséget, gondoskodunk a tűzjelző rendszer megfelelő működéséről, ennek ellenőrzéséről, szakszerű felügyeletéről. Az intézmény területén kötelező rágcsáló irtást végeztetünk évente kétszer. Megrendelés esetén gondoskodunk a rendezvények kiszolgálásáról, rendezvény szőnyegek elhelyezéséről a Sportcsarnokban, székek szállításáról a BBK-ból és vissza, teremberendezésről, hangosításról (pl. farsang, bál, bolond ballagás, tanévzáró).

A régi iskolaszárny teljes területéből 3% nem került átadásra a Tankerületnek, az erre eső költséghányad nem számlázható tovább a Tankerület részére.

Az Iskola udvara önkormányzati kezelésben van, így annak üzemeltetését a Játszóterek alsoron tervezzük.

Költségek:

* áram
* gáz
* víz
* hulladékelszállítás
* kéményseprés
* tűzvédelmi, munkavédelmi költség
* belépő szőnyeg bérleti díj
* levegőtisztasági elemzés
* kártevőirtás
* időszaki kazánellenőrzés
* gázérzékelő karbantartás
* légkezelő karbantartás munkadíj - iskola/informatika terem
* légkezelő karbantartás anyagköltség
* kazán karbantartás munkadíj
* munkabér közterhekkel (0,65 fő)
* üzemorvos (0,65 fő)
* csoportos felelősség biztosítás (0,65 fő)
* munkaruha (0,65 fő)

A Beethoven Általános Iskola alsoron **kiadásként** 2020-ra **23.639.697,- Ft**-ot terveztünk, melyből bérjellegű kiadás közterheivel 2.452.836,- Ft, egyéb költség 18.175.560,- Ft, leosztott általános költség 3.018.301,- Ft. **Bevételi** oldalon **önkormányzati pénzeszköz** átadását terveztük **699.823,- Ft** összegben (ebből egyéb költség fedezete 579.900,- Ft, általános költség fedezete 126.923,- Ft), **állami szervek** finanszírozásából **22.939.874,- Ft** bevételt tervezünk (melyből egyéb költség fedezete 17.595.660,- Ft, bérköltség 2.452.836,- Ft, általános költség fedezete 2.891.378,- Ft).

2019-ben más arányban történt a költségek tervezése, és elosztása is, ezért nem összehasonlíthatóak az adatok, jelentősen felül lettek tervezve a kiadások, mivel az új épületszárny költségeit még nem ismertük. Tájékoztatásul: 2019-ben kiadásként 33.404.642,- Ft került tervezésre, melyből egyéb költség 30.210.753,- Ft, bérjellegű kiadás közterheivel 3.193.889,- Ft volt. Bevételi oldalát a sornak állami szervek finanszírozása biztosította 33.404.642,- Ft összegben.

* 1. **Művészeti Iskola**

A Művészeti Iskola fenntartója szintén a Dunaújvárosi Tankerületi Központ, mellyel az iskola üzemeltetése körében az alábbi szerződéses viszonyaink fedezik az intézmény általunk biztosított működési költségeit:

* *Szolgáltatatási szerződés* az Alapfokú Művészeti Iskola fűtési melegvíz és használati melegvíz szolgáltatásával kapcsolatos költségek és üzemeltetési tevékenységek finanszírozására (beépített berendezések üzemeltetése, karbantartása, javítása, szervizelése).
* *Karbantartási szerződés* az Alapfokú Művészeti Iskola épületének tervszerű-megelőző, illetve eseti karbantartási, hibaelhárítási feladatainak az elvégzésére, környezetének rendben tartására, az ehhez szükséges eszközök beszerzésére.
* *Együttműködési megállapodás* az Alapfokú Művészeti Iskola víz, csatorna, áram, hulladékszállítás, valamint biztonsággal összefüggő kötelező éves vizsgálatok és minősítések elvégzéséről.

A Művészeti Iskola önálló kazánházzal rendelkezik, ennek napi felügyeletét végezzük. Igény szerint ellátjuk az Iskola részéről jelentkező egyéb napi karbantartási feladatokat, valamint a Tankerület által biztosított éves keret terhére elvégezzük a Tankerület részéről engedélyezett állagmegóvást szolgáló feladatokat. A BBK tevékenységének keretében kiszolgáljuk az Iskola rendezvényeit, ezért a Tankerület nem fizet, ezt az Önkormányzat finanszírozza.

Ezen az üzleti terv alsoron kizárólag a Művészeti Iskola épületének a Tankerület által finanszírozott költségeit, és a Tankerülettel kötött megállapodás alapján végzett feladatok költségét és bevételét tervezzük. Az épületben van a Martongazda karbantartó csoportjának telephelye, ennek költségeit külön alsoron tervezzük (Martongazda Malom telephely).

Költségek:

* áram
* gáz
* víz
* hulladékelszállítás
* kéményseprés
* tűzvédelmi, munkavédelmi költség
* kártevőirtás
* időszaki kazánellenőrzés
* szerződés szerinti kötelező karbantartások
* szerződés szerinti karbantartás anyagkltsége
* szerződés szerint eszközök pótlása és biztosítása
* munkabér közterhekkel (0,875 fő)
* üzemorvos (0,875 fő)
* csoportos felelősség biztosítás (0,875 fő)
* munkaruha (0,875 fő)

Bevételi oldalát kizárólag a Dunaújvárosi Tankerületi Központ finanszírozza.

A Művészeti Iskola alsoron **kiadásként** 2020-ra **9.779.926,- Ft**-ot terveztünk, melyből bérjellegű kiadás közterheivel 3.301.895,- Ft, egyéb költség 5.245.250,- Ft, leosztott általános költség 1.232.781,- Ft. **Bevételi** oldala **állami szervektől** **9.779.926,- Ft**.

2019-ben más arányban történt a költségek tervezése, és elosztása is, ezért nem összehasonlíthatóak az adatok, és jelentősen felül lettek tervezve a kiadások. Tájékoztatásul: 2019-ben kiadásként 8.644.488,- Ft került tervezésre, melyből egyéb költség 5.849.836,- Ft, bérjellegű kiadás közterheivel 2.794.653,- Ft volt. Bevételi oldalát a sornak állami szervek finanszírozása biztosította 8.644.488,- Ft összegben.

* 1. **Martongazda Malom telephely**

A Társaság karbantartó csoportjának a telephelye, egyben műhelye és a gépjárművek, egyéb felszerelések tárolási helye a Művészeti Iskola épületében, illetve udvarán, valamint melléképületeiben van. A karbantartó csoport tagjai itt végeznek minden szerelési, javítási, hegesztési munkát, amit a helyszínen nem lehet elvégezni.

A kiadási oldalt jellemzően meghatározzák a Dunaújvárosi Tankerületi Központtal a Művészeti Iskola üzemeltetése körében kötött megállapodások, mivel a Tankerület által nem fedezett rész költségei (a megállapodásban rögzített, csak részben általunk használt terület arányában) ezen a soron kerülnek kimutatásra és elszámolásra.

A kiadási oldal összetétele:

* áram díj
* gáz díj
* víz és csatorna díj
* tűz-, és munkavédelem
* riasztó távfelügyelet
* karbantartás dologi kiadásai és szolgáltatói díja
* kéményseprés
* hulladék elszállítás
* 4 fő bennülők balesetbiztosítása.

A bevételt az önkormányzat pénzeszköz átadása biztosítja.

A Martongazda Malom telephely alsoron **kiadásként** 2020-ra **2.114.123,- Ft**-ot terveztünk, melyből egyéb költség 1.732.550,- Ft, leosztott általános költség 381.573,- Ft. **Bevételi** oldalon **önkormányzati pénzeszköz** átadását terveztük **2.114.123,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 2.155.597,- Ft került tervezésre, melyből egyéb költség 1.022.913,- Ft, bérjellegű kiadás közterheivel 1.132.684,- Ft volt. Bevételi oldalát a sornak önkormányzati pénzeszköz átadásból 2.155.597,- Ft biztosította.

* 1. **Brunszvik-Beethoven Közösségi Ház**

A Brunszvik-Beethoven Közösségi Ház (BBK) működtetésének karbantartási, takarítói, zöldfelület kezelői tevékenységét látjuk el. Karbantartóink szolgálják ki a rendezvények megtartásához szükséges terem berendezési, elpakolási, hangosítási tevékenységet. Az éves költségvetésben terveztük *a belső terek tisztasági festését*, melyre már a tavalyi költségvetés nem tudott fedezetet nyújtani, és a *külső faszerkezetek állagmegóvó festését*, amely szintén halaszthatatlan állagmegóvó intézkedés. A források hiánya miatt ezeknek a munkálatoknak az elvégezhetőségéről való döntés *képviselő-testületi hatáskörbe lett utalva*. Meg kell vizsgálni az esővíz elvezést is, mivel a színházterem melletti lépcső megsüllyedt a tetőről lefolyó csapadékvíztől.

A BBK-tól munkalapokon kapjuk a rendezvényeikről a tájékoztatást és egyben a feladat megrendelést. A munkalapok alapján statisztika az első negyedévi tevékenységünkről. A háttérintézmények közül a BBK rendezvényeinek a kiszolgálása okozza a legtöbb túlmunka, illetve hétvégi munkavégzés miatt jelentkező többletkiadásunkat.

A BBK kiadásai között:

* áram díj
* gáz díj
* víz és csatorna díj
* takarítás dologi kiadásai
* karbantartás dologi kiadásai
* kéményseprés
* hulladék elszállítás
* tűz-, és munkavédelem
* belépő szőnyeg
* kártevőirtás
* időszaki kazánellenőrzés
* szellőztető, légkezelő karbantartás munkadíj
* kazán, szellőztető, légkezelő karbantartás anyagköltség
* bérköltség (2,75 fő)
* üzemorvos költsége (2,75 fő)
* csoportos felelősség biztosítás (2,75 fő)
* munkaruha (2,75 fő)

kerül tervezésre.

*Képviselő-testületi döntést igényel:*

* *belső terek tisztasági festése (külön keretből finanszírozva),*
* *terasz faszerkezetek állagmegóvó festése (külön keretből finanszírozva) együttesen 700.000,- Ft.*

Bevételi oldala kizárólag önkormányzati finanszírozásból történik.

A Brunszvik-Beethoven Közösségi Ház alsoron **kiadásként** 2020-ra **17.978.322,- Ft**-ot terveztünk, melyből bérjellegű kiadás közterheivel 9.001.068,- Ft, egyéb költség 6.711.200,- Ft, leosztott általános költség 2.266.054,- Ft. **Bevételi** oldalon **önkormányzati pénzeszköz** átadását terveztük **17.978.322,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként 9.926.148,- Ft került tervezésre, melyből egyéb költség 6.284.947,- Ft, bérjellegű kiadás közterheivel 3.671.201,- Ft volt. Bevételi oldalát a sornak önkormányzati pénzeszköz átadásból 9.626.148,- Ft, egyéb bevétel címén 300.000,- Ft biztosította.

* 1. **Óvodamúzeum**

Az Óvodamúzeum és a Könyvtár 2019 nyarán helyileg elvált egymástól, ez az üzemeltetési költségekben emelkedést okozott.

A 2019. évi üzleti terv a költözésre tekintettel minimális többletkiadással számolt csupán, a tényleges kiadásokat nehéz volt tervezni, mivel a korábbi használat jellegétől eltérő lett működés, valamint nem tudtuk, hogy a költözés kapcsán milyen többletfeladatokat kapunk.

Az új Könyvtár kiadásait és bevételeit elkülönítetten tartjuk nyilván. A 2020. évi üzleti tervben szerepel a Könyvtár először külön alsoron, mert új helyre költözésével üzemeltetése elvált az Óvodamúzeumtól.

Az Óvodamúzeum területén takarítói és karbantartói feladatokat is végzünk, takarítást hétvégén is a nyitva tartásra tekintettel. A 2020. évre elkerülhetetlen, hogy a *külső faszerkezet állagmegóvó kezelése* megtörténjen, ennek költségeit terveztük, azonban forráshiányból a kivitelezésről való döntés *képviselő-testületi hatáskörbe* került.

A kiadások:

* áram díj
* gáz díj
* víz és csatornadíj
* általános költségek
* takarítás dologi
* karbantartás dologi és szolgáltatói költsége
* kéményseprés
* hulladék szállítás
* tűz-, és munkavédelem
* belépő szőnyeg bérleti díj
* időszaki kazánellenőrzés, kazán karbantartás munkadíj
* fenntartási anyag
* bérköltség (0,55 fő)
* üzemorvos költsége (0,55 fő)
* csoportos felelősség biztosítás (0,55 fő)
* munkaruha (0,55 fő).

*Képviselő-testületi döntést igényel:*

* *külső faszerkezetek állagmegóvó festése anyagköltség (külön keretből finanszírozva) 200.000,- Ft.*

Bevételt ezen a területen kizárólag az önkormányzati finanszírozás biztosít.

Az Óvodamúzeum alsoron **kiadásként** 2020-ra **4.928.751,- Ft**-ot terveztünk, melyből bérjellegű kiadás közterheivel 1.616.705,- Ft, egyéb költség 2.689.700,- Ft, leosztott általános költség 622.346,- Ft. **Bevételi** oldalon **önkormányzati pénzeszköz** átadását terveztük **4.928.751,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként az Óvodamúzeum és Könyvtár közösen került tervezésre, dologi kiadásai jelentősen szűkre szabva. 9.926.148,- Ft került tervezésre, melyből egyéb költség 6.284.947,- Ft, bérjellegű kiadás közterheivel 3.671.201,- Ft volt. Bevételi oldalát a sornak önkormányzati pénzeszköz átadásból 9.626.148,- Ft, egyéb bevétel címén 300.000,- Ft biztosította.

* 1. **Könyvtár**

A Szent László út 2. alá költözött Könyvtár területén takarítói és karbantartói feladatokat is végzünk. A Könyvtár takarítását a Járási Hivatal épületét takarító kollégánk végzi, üzemeltetése csak részben független a Járási Hivatal épületétől. Fűtési rendszerének önálló szabályozhatósága érdekében terveztük a *fűtés korszerűsítésére* vonatkozó költségeket, azonban a megvalósításáról való döntés *képviselő-testületi hatáskörbe* került.

Költségei:

* áram díj
* gáz díj
* víz és csatornadíj
* takarítás dologi
* karbantartás dologi
* kéményseprés
* hulladék szállítás
* tűz-, és munkavédelem
* belépő szőnyeg bérleti díj
* kártevőirtás
* időszaki kazánellenőrzés, karbantartás munkadíj
* fenntartási anyag
* bérköltség (0,055 fő)
* üzemorvos költsége (0,055 fő)
* csoportos felelősség biztosítás (0,055 fő)
* munkaruha (0,055 fő).

*Képviselő-testületi döntést igényel:*

* *fűtéskorszerűsítés költsége (külön keretből finanszírozva) 500.000,- Ft.*

Bevételt ezen a területen kizárólag az önkormányzati finanszírozás biztosít.

A Könyvtár alsoron **kiadásként** 2020-ra **1.136.002,- Ft**-ot terveztünk, melyből bérjellegű kiadás közterheivel 161.671,- Ft, egyéb költség 831.400,- Ft, leosztott általános költség 142.931,- Ft. **Bevételi** oldalon **önkormányzati pénzeszköz** átadását terveztük **1.136.002,- Ft** összegben.

2019-ben más arányban történt a költségek tervezése, és elosztása is, ezért nem összehasonlíthatóak az adatok. Tájékoztatásul: 2019-ben kiadásként az Óvodamúzeum és Könyvtár közösen került tervezésre, dologi kiadásai jelentősen szűkre szabva. 9.926.148,- Ft került tervezésre, melyből egyéb költség 6.284.947,- Ft, bérjellegű kiadás közterheivel 3.671.201,- Ft volt. Bevételi oldalát a sornak önkormányzati pénzeszköz átadásból 9.626.148,- Ft, egyéb bevétel címén 300.000,- Ft biztosította.

* 1. **Tóth Iván Sportcsarnok**

2019 óta új keretek között üzemeltetjük a Sportcsarnok és a Sportközpont területét. A takarító és karbantartó dolgozók közös foglalkoztatásba kerültek és a MartonSport Nonprofit Kft. fizeti a saját területének az üzemeltetési költségét, megszűnt az önkormányzat közvetlen finanszírozása a területen. A Sportcsarnokban 2019-ben 2 fő takarító és 0,4 karbantartó munkabére közterheivel, és foglalkoztatásuk egyéb költsége került finanszírozásra a MartonSport részéről. 2020-ra ezen változtatni kívánunk, csökkenteni szeretnénk a takarítók foglalkoztatását, mert csak az egyes munkaterületek közötti átszervezéssel tudjuk dolgozói létszám emelése nélkül a megnövekedett feladatokat ellátni. 2018-hoz képest két új ingatlan került a feladat ellátási területünkbe a takarítói létszám emelése nélkül: az Egészségház és a Járási Hivatal teljes épülete kiegészülve a Könyvtárral. Ezek közül korábban kizárólag a Járási Hivatal földszinti részét takarítottuk. A közösen foglalkoztatott létszám költségét a Sportcsarnok esetében 2020-ra 1,5 takarító, és 0,4 karbantartó közös foglalkoztatásával számoltuk. Ez azt jelenti, hogy a jelenlegi hétköznapi 06-22 óra közötti takarítói foglalkoztatást hétköznap 05-16 óra közé szűkítenénk, hétvégén viszont a szombat és vasárnap reggeli 1-1 órás takarítás helyett, szombaton 2, vasárnap 1 óra takarítási idővel számolnánk az elszámolás alapjaként.

A közműszerződések kizárólag a Sportcsarnok területén vannak a nevünkön, ezért eltérő a két ingatlan rezsiköltségének kimutatása, illetve a finanszírozása.

A Sportcsarnok területén jelentkező közvetlen költségeink továbbszámlázásra kerülnek a MartonSport felé:

* áram díj
* gáz díj
* víz és csatornadíj
* takarítás dologi
* karbantartás dologi és szolgáltatói költsége
* kéményseprés
* hulladék szállítás
* tűz-, és munkavédelem
* levegőtisztasági elemzés
* csarnok 2 légkezelő szűrőcsere
* gázérzékelő karbantartás
* kazán karbantartás munkadíj
* szellőztető, légkezelő karbantartás munkadíj
* szellőztető, légkezelő karbantartás anyagköltség
* kötelező szivárgásvizsgálat
* füstelvezető kupolák szerződés szerinti karbantartása
* (écs – takarítógép)
* tisztasági festés anyag
* fenntartási anyag
* bérköltség (1,9 fő)
* üzemorvos költsége (1,9 fő)
* csoportos felelősség biztosítás (1,9 fő)
* munkaruha (1,9 fő)

Jelentéktelen mértékű bevételt jelent a Sportcsarnok rendezvényeihez kapcsolódó bepakolással, hangosítással járó bevétel, ezért nem került tervezésre.

Bevételt ezen a területen kizárólag a MartonSport önfinanszírozása biztosít.

A Sportcsarnok alsoron **kiadásként** 2020-ra **18.594.957,- Ft**-ot terveztünk, melyből bérjellegű kiadás közterheivel 5.793.513,- Ft, egyéb költség 10.457.969,- Ft, leosztott általános költség 2.343.475,- Ft. **Bevételi** oldalon **18.594.957,- Ft**-ot terveztünk a MartonSporttól.

2019-ben a fent írt foglalkoztatási arányban történt a költségek tervezése a bér tekintetében, de nem került tervezésre általános költség. Tájékoztatásul: 2019-ben kiadásként 19.408.641,- Ft került tervezésre, melyből egyéb költség 13.005.014,- Ft, bérjellegű kiadás közterheivel 6.403.627,- Ft volt. Bevételi oldalát a sornak egyéb bevétel címén a MartonSport finanszírozta 19.408.641,- Ft összegben.

* 1. **Horváth Ottó Sportközpont**

2019-től új keretek között üzemeltetjük a Sportcsarnok és a Sportközpont területét. A takarító és karbantartó dolgozók közös foglalkoztatásba kerültek és a MartonSport Nonprofit Kft. fizeti a létesítmény üzemeltetésével járó valamennyi kiadást. A Sportközpont területén kizárólag 0,1 karbantartó közös foglalkoztatásában állapodtunk meg 2020-ra.

A közműszerződések kizárólag a Sportcsarnok területén vannak a nevünkön, ezért eltérő a két ingatlan rezsiköltségének kimutatása, illetve a finanszírozása.

A kiadások a Sportközpont területén:

* tűz-, és munkavédelem
* általános költségek
* karbantartás dologi és szolgáltatói költsége
* tisztasági festés folyosó, anyag
* hulladék szállítás
* bérköltség (0,1 fő)
* üzemorvos (0,1 fő
* csoportos felelősség biztosítás (0,1 fő)
* munkaruha (0,1 fő) költsége.

Bevételt ezen a területen kizárólag a MartonSport önfinanszírozása biztosít.

A Sportközpont alsoron **kiadásként** 2020-ra **901.713,- Ft**-ot terveztünk, melyből bérjellegű kiadás közterheivel 377.359,- Ft, egyéb költség 411.200,- Ft, leosztott általános költség 113.154,- Ft. **Bevételi** oldalon **4.254.534,- Ft**-ot terveztünk a MartonSporttól.

2019-ben a fent írt foglalkoztatási arányban történt a költségek tervezése a bér tekintetében, de nem került tervezésre általános költség. Tájékoztatásul: 2019-ben kiadásként 2.713.769,- Ft került tervezésre, melyből egyéb költség 310.428,- Ft, bérjellegű kiadás közterheivel 2.403.341,- Ft volt. Bevételi oldalát a sornak egyéb bevétel címén a MartonSport finanszírozta 2.713.769,- Ft összegben.

* 1. **Grimm Lóránt Egészségház**

Az Egészségház várhatóan 2020 márciusától kezdi el teljes körűen működését. A tervezés kezdetekor januári indulással számoltunk, azonban a védőnők, gyermekorvos, fogorvos költözésére még nem kerülhetett sor, az üzleti terv készítésekor kizárólag a régi épületszárny üzemel orvosi rendelőként, az új szárnyban temperáló fűtést végzünk. Február folyamán történik meg az új szárnyba az orvosok, és a védőnők beköltözése, ezekhez szállítási segítséget nyújtunk. A védőnőkkel, és a gyermekorvos, fogorvos működésével kapcsolatos kiadásokat munkaszám szerint különítjük el, de tervezni éves szinten, már egységesen az Egészségház soron terveztük. Az első negyedévben lesznek rendkívüli feladataink az épületben és környékén, ezek külön kerülnek finanszírozásra:

* emeleti teraszra leesésgátló korlát készítése,
* orvosi rendelő régi rámpájánál a korlát meghosszabbítása,
* orvosi rendelő régi lépcsőjénél a korlát meghosszabbítása,
* gépészeti teraszajtó zárcseréje,
* tejbolt előtti beton vályú feltöltése kaviccsal,
* zöldséges üzlet hátsó, fa tároló ajtajának nyílásirány megfordítása,
* kozmetika fa tároló ajtó melletti nyílásának lezárása,
* épület fő- és hátsó bejáratánál térkőben rögzített ajtó ütközők elhelyezése,
* földszinti takarítószertárban található fűtéselosztóra szekrény elmaradt borításának pótlása,
* földszinti váró ajtó tejüveg-hatású matricázása (fogorvos-gyermekorvos között),
* emeleti folyosó ablakainak felirat matricái (csak bukó ablak),
* gyengeáram kiépítéséhez szükséges rack szekrény, patch panel az elektromos elosztó helyiségbe,
* hűtőszekrény vásárlása a veszélyes hulladék részére,
* hulladéktároló építése.

Az Egészségházban takarítani fogunk és karbantartunk.

A Brunszvik út 1. szám alatti Egészségház kiadásai:

* áram díj
* gáz díj
* víz és csatornadíj
* általános költségek
* időszakos kazánellenőrzés
* fenntartási anyag
* internet költség
* lift karbantartás
* tűz- és gázjelző rendszer távfelügyelete
* tűzvédelmi ellenőrzések
* tisztítószer, szaniter áru
* belépőszőnyeg
* csoportos bizt. (1,15 fő)
* munkaruha (1,15 fő)
* üzemorvos (1,15 fő)
* kéményseprés
* hulladék szállítás.

Bevételt részben az önkormányzati finanszírozás, részben az orvosokkal kötött bérleti szerződések, részben Tordas Község Önkormányzatával kötött finanszírozási megállapodás jelentenek.

Az Egészségház alsoron **kiadásként** 2020-ra **10.966.070,- Ft**-ot terveztünk, melyből bérjellegű kiadás közterheivel 3.044.730,- Ft, egyéb költség 5.657.400,- Ft, leosztott általános költség 1.978.335,- Ft. **Bevételi** oldalon **önkormányzati pénzeszköz** átadását terveztük **9.819.252,- Ft** összegben (ebből bér fedezete 3.330.335,- Ft, egyéb költség fedezete 4.510.582,- Ft, általános költség fedezete 1.978.335,- Ft), **állami szervek** finanszírozásából **117.950,- Ft** bevételt tervezünk egyéb költség fedezeteként (Tordassal még folynak az egyeztetések), **egyéb forrásból** **1.028.868,- Ft** bevételt tervezünk egyéb költségek fedezésére. Az új épületszárny éves fenntartási költségeit még mindig csak becsülni tudjuk.

2019-ben más arányban történt a költségek tervezése. I. félévre önállóan terveztük az Egészségházat, a Védőnői helyiségek, és a Gyermekorvosi, Fogorvosi rendelő alsorokat, majd ezen utóbbiakkal kapcsolatos kiadásokat 2019. II. félévére már az Egészségházba terveztük, de ez nem valósult meg.

2019-ben „Egészségház” alsoron kiadásként **4.136.890,- Ft**-ot terveztünk, melyből bérjellegű kiadás közterheivel 2.014.966,- Ft, egyéb költség 2.121.925,- Ft volt. **Bevételi** oldalon **önkormányzati pénzeszköz** átadását terveztük **3.908.584,- Ft** összegben (a Tordastól tervezett bevétel is itt került tervezésre), **egyéb forrásból** **228.306,- Ft** bevételt terveztünk egyéb költségek fedezésére.

2019-ben „Védőnői helyiségek” alsoron kiadásként **957.255,- Ft**-ot terveztünk, melyből bérjellegű kiadás közterheivel 600.835,- Ft, egyéb költség 356.419,- Ft volt. **Bevételi** oldalon kizárólag **önkormányzati pénzeszköz** átadását terveztük **957.255,- Ft** összegben.

2019-ben „Gyermekorvosi, Fogorvosi rendelő” alsoron kiadásként **1.574.659,- Ft**-ot terveztünk, melyből bérjellegű kiadás közterheivel 920.224,- Ft, egyéb költség 654.435,- Ft volt. **Bevételi** oldalon **önkormányzati pénzeszköz** átadását terveztük **1.454.782,- Ft** összegben (a Tordastól tervezett bevétel is itt került tervezésre), **egyéb forrásból** **119.877,- Ft** bevételt terveztünk egyéb költségek fedezésére.

* 1. **Járási Hivatal**

2019-ben ezen a soron terveztük a Szent László út 2. alatti épület Járási Hivatal által használt terület üzemeltetési költségeit, valamint a Könyvtár épületének üzemeltetési költségeit a régi tervezési struktúra szerint, azonban az épület üzemeltetési költségeinek jelentős részét a Beethoven Általános Iskola kiköltözését követően az Önkormányzat állta. 2019 novemberétől a Járási Hivatal kell, hogy viselje az épület E-On irodán kívüli költségeit, a közművek leválaszthatósága, és a számlafizetés rendszere még egyeztetés alatt van a költségeket viselő Fejér Megyei Kormányhivatallal. Az épületegyüttesben működő Könyvtár üzemeltetési költségeit külön tervezzük, az energetikai, közművek szerinti leválasztása egyeztetés alatt van, 2020 folyamán végre szeretnénk hajtani. Az E-On iroda az Önkormányzat felé közvetlenül fizeti az épület használatáért a bérleti díjat, vele nem állunk jogviszonyban, ezért ennek költségeit önkormányzati teherként tervezzük és terveztük.

Az épületben üzemeltetési tevékenység keretében a közműdíjak továbbszámlázását, takarítást és karbantartást végzünk, a kazánok működését naponta ellenőrizzük.

A Járási Hivatal tervezett kiadásai:

* áram díj
* gáz díj
* víz és csatornadíj
* általános költségek
* takarítás dologi költsége
* karbantartás dologi kiadásai
* belépőszőnyeg bérlés
* kéményseprés
* hulladék szállítás
* bérköltség (1,05 fő)
* munkaruha (1,05 fő)
* csoportos bizt. (1,05 fő)
* üzemorvos (1,05 fő).

A bevételi oldalt részben az Önkormányzat finanszírozza, részben a Fejér Megyei Kormányhivatallal kötött üzemeltetési megállapodás alapján a Kormányhivatal.

A Járási Hivatal alsoron **kiadásként** 2020-ra **6.705.906,- Ft**-ot terveztünk, melyből bérjellegű kiadás közterheivel 3.044.730,- Ft, egyéb költség 2.815.500,- Ft, leosztott általános költség 845.676,- Ft. **Bevételi** oldalát kizárólag **állami szervek** finanszírozásából terveztük **6.705.906,- Ft** összegben.

2019-ben más arányban történt a költségek tervezése. A Járási Hivatal épületét a használat megosztása miatt földszint és emelt részre osztva terveztük „Járási Hivatal” és „Járási Hivatal emelet” elnevezés alatt. Év elején a Könyvtár még az Óvodamúzeum épületében volt, és költözésének időpontja bizonytalan is volt, ezért egy soron, Óvodamúzeum és Könyvtár néven terveztük a 2018-as évvel egyezően, így a 2020-as tervezési és a 2019-es tervezési adatok nem összehasonlíthatóak.

2019-ben „Járási Hivatal” alsoron kiadásként **4.626.422,- Ft**-ot terveztünk, melyből bérjellegű kiadás közterheivel 2.334.354,- Ft, egyéb költség 2.292.067,- Ft volt. **Bevételi** oldalon **önkormányzati pénzeszköz** átadását terveztük **1.781.752,- Ft** összegben (ez a jelenlegi Könyvtár épületrész finanszírozásának tervezett költsége volt), **állami szervek** finanszírozásából **2.844.670,- Ft** bevételt terveztünk a költségek fedezésére (ez a Járási Hivatal tényleges földszinti területe).

2019-ben „Járási Hivatal emelet” alsoron kiadásként **4.920.829,- Ft**-ot terveztünk, melyből bérjellegű kiadás közterheivel 1.201.671,- Ft, egyéb költség 3.719.159,- Ft volt. **Bevételi** oldalon **önkormányzati pénzeszköz** átadását terveztük **1.000.000,- Ft** összegben, és **állami szervek** finanszírozását **3.920.829,- Ft** összegben (a költségeket csak becsülni tudtuk, kizárólag az Iskola korábbi fogyasztási adatai álltak tervezéskor a rendelkezésünkre, és azzal terveztünk, hogy még az év első negyedévében a Fejér Megyei Kormányhivatal finanszírozásába kerül a Járási Hivatal bővülése céljából az emeleti rész finanszírozása, a tényleges fogyasztási adatok a használat mértéke szerint alakultak volna).

* 1. **Családsegítő Szolgálat épülete**

A Társaság a Szent László Völgye Többcélú Kistérségi Társulással kötött vállalkozói és szolgáltatási szerződés keretében üzemelteti a **Szent László Völgye Segítő Szolgálat** Martonvásár Szent László út 24. szám alatti székhelyét, ahol jelenleg a Társaság cégvezetése is elhelyezést kapott. Az épületben kapott helyet a **Fejér Megyei Pedagógiai Szakszolgálat Martonvásári Tagintézménye**, amelynek költségeit a Székesfehérvári Tankerületi Központ felé a Társaság számlázza tovább. Az épületben működik továbbá a **Széchenyi Programiroda,** amelynek használatával járó arányosított rezsi költségeket a Fejér Megyei Kormányhivatallal kötött, a Járási Hivatalra is vonatkozó háromoldalú megállapodás alapján számlázzuk tovább a Kormányhivatal részére.

Az épület takarítását és karbantartását is ellátjuk, valamint füvet nyírunk a bölcsőde és a teljes udvar területén, tisztán tartjuk a parkolót, télen a síkosság mentesítésről gondoskodunk. Az épületben sok probléma volt a kazánnal, a tető rendszeresen beázik nagyobb esőzéseknél, azonban ez sajnos kivitelezési hiba, bever az eső a tető alá, az udvar felőli fal pedig homlokzati festésre szorul. Térítés nélkül végezzük a betegágyak tárolását és házhoz szállítását nem csak Martonvásár területén, hanem a Családsegítő Szolgálat teljes tevékenységi területén. A Pedagógiai Szakszolgálat területén rendszeresen kiégnek a neonok, azokat gyakran cseréljük, és a darazsak miatt is többször kell irtást kérnünk a bölcsődébe. Folyamatban van a Kistérségi Társulással kötött megállapodás módosításának az előkészítse az üzemeltetési költségek újratárgyalása érdekében.

Az épület kiadásai:

* áram díj
* gáz díj
* víz és csatornadíj
* általános költségek
* takarítás dologi költsége
* karbantartás dologi kiadásai
* időszaki kazánellenőrzés
* kéményseprés
* kártevőirtás
* klímakarbantartás
* hulladék szállítás
* lift bizt.technikai ellenőrzés
* lift javítás anyagköltség
* riasztó
* tűzvédelem
* szőnyegbérlés
* bérköltség (1,1 fő)
* munkaruha (1,1 fő)
* csoportos biztosítás (1,1 fő)
* üzemorvos díja (1,1 fő).

Bevételi oldalát a kiadásoknak a Szent László Völgye Segítő Szolgálat, és a Pedagógiai Szakszolgálat működését finanszírozó Székesfehérvári Tankerületi Központ fedezi.

Családsegítő Szolgálat épülete alsoron **kiadásként** 2020-ra **8.844.380,- Ft**-ot terveztünk, melyből bérjellegű kiadás közterheivel 3.539.708,- Ft, egyéb költség 4.191.000,- Ft, leosztott általános költség 1.113.672,- Ft. **Bevételi** oldalát **állami szervek** finanszírozásából tervezzük **8.844.380,- Ft** összegben.

2019-ben más struktúrában történt a tervezés, általános költség nem került leosztásra. **Kiadásként** 5.649.232,- Ft került tervezésre, melyből egyéb költség 4.128.172,- Ft, bérjellegű kiadás közterheivel 1.521.059,- Ft volt. **Bevételi** oldalát a sornak **állami szervek** finanszírozása biztosította 5.649.232,- Ft összegben.

* 1. **Martongazda telephely Vásártér**

A tervek szerint 2020 során megépül a Martongazda telephelye – terveink szerint leendő székhelye. 2019 elején a fagyok elmúltával megkezdődött a terület kiürítése, az itt tárolt zöldhulladék eltávolítása (tűzifának feldolgozásra került és szétosztásra került a dogozók között), ledarálása, azonban 2019 folyamán változatlanul ez a terület volt a közterekről begyűjtött zöldhulladék, az önkormányzati építkezések során kitermelt föld és törmelék lerakóhelye, ezért jelentősen nem sikerült csökkentenünk a mennyiségen, bár a tavalyi év végén elvégzett földmunkával a temető területén lerakott zöldhulladék, illetve föld elterítésével egy kisebb lépést tettünk a tereprendezés érdekében. Egyeztetés alatt áll a tevékenységünk során keletkezett komposztálható zöldhulladék befogadásáról egy megállapodás. Árajánlatokat kértünk be a terület teljes tereprendezésével, valamint a felhalmozott hulladék elszállításával kapcsolatban. A tereprendezés módjáról történő döntés a források függvényében kell, hogy megszülessen, ezt a terv nem tartalmazza. Az idei év folyamán jelentős saját tevékenység folytatása várható ezen a területen, mivel kerítéssel le kell választanunk a temetőtől, és több kapu beépítését, parkolóhely kialakítását tervezzük, azonban ezek fedezete jelenleg nem áll rendelkezésre, a megvalósíthatóságról külön képviselő-testületi döntés szükséges majd. Részt kell majd vennünk a telephely megépítésének befejező munkálataiban, ezért mindezekhez arányaiban jelentős létszám foglalkoztatási költségét terveztük.

Költségei:

* bérköltség (2,05 fő)
* üzemorvos költsége (2,05 fő)
* csoportos felelősség biztosítás (2,05 fő)
* munkaruha (2,05 fő).

*Képviselő-testületi döntést igényel:*

* *telephely kerítés és kapu építés (külön keretből finanszírozva) 3.500.000,- Ft,*
* *telephely földmunka/hulladék elszállítás (külön keretből finanszírozva) 2.000.000,- Ft.*

Bevételt ezen a területen az önkormányzati finanszírozás mellett az Egyéb ingatlanok sorról származó bérleti díj bevétel biztosít.

Martongazda telephely Vásártér alsoron **kiadásként** 2020-ra **9.244.198,- Ft**-ot terveztünk, melyből bérjellegű kiadás közterheivel 5.970.500,- Ft, egyéb költség 105.100,- Ft, leosztott általános költség 1.668.598,- Ft. **Bevételi** oldalát **önkormányzati** finanszírozásából **7.744.198,- Ft** összegben, és az Egyéb ingatlanok sorról származó bevételből tervezzük **1.500.000,- Ft** összeg erejéig.

2019-ben más struktúrában történt a tervezés, általános költség nem került leosztásra, és a költségvetés szűkössége minimális teret engedett a tereprendezéshez szükséges kiadások tervezésére. **Kiadásként** 1.021.000,- Ft került tervezésre, melyből egyéb költség 1.021.000,- Ft, bér erre a sorra nem került tervezésre. **Bevételi** oldalát kizárólag **önkormányzati** finanszírozása biztosította 1.021.000,- Ft összegben.

* 1. **Egyéb ingatlanok**

Ebbe a körbe tartoznak a Társaság részére üzemeltetésbe átadott minden egyéb, a fenti ingatlanok közé nem tartozó önkormányzati ingatlanok, bérlemények (lakások, és nem lakás céljára használt ingatlanok). Ezek köre 2019-ben a TSZ udvar kiürítésével csökkent, így az ebből származó bevételünk is. A tevékenységünkhöz használt eszközök (pl. vásártartás pavilonjai) tárolása céljából mi is bérlünk ingatlant. Remélhetőleg a vásártéri telephelyünk megépülésével erre nem lesz szükség. Ezen a soron terveztük a Dózsa György úti ingatlanok kiürítésével járó lomtalanítás költségét.

A legtöbb ingatlan rossz állapotban van, jelentős felújításra szorulnának, illetve egy részük üresen áll, bontandó, illetve értékesíthető. Az ingatlanokon általában karbantartói, zöldterület gondozói feladatokat látunk el, illetve a bérlők felé számlázást, adminisztratív teendőket végzünk. Az erről a területről származó bevétel felhasználásra kerül a többi önkormányzati finanszírozású területen, a bevétel eredeti célja az állagmegóvásra való felhasználás lenne. Az idei évben a sor bevételét a Martongazda telephely Vásártér sor bérköltségére terveztük felhasználni, mivel az eredetileg ide tervezett kiadásunk, az *Orgona u. 18. számú ingatlan elbontásáról* hozandó döntés *képviselő-testületi hatáskörbe* került. Az Orgona u. 18. a Temető Orgona utcai bejáratánál elhelyezkedő használaton kívüli telek, amelynek a területén parkolót kívánunk majd létesíteni.

Az Egyéb ingatlanok sor költségei:

* áram
* gáz
* víz
* kéményseprés
* fenntartási anyag
* bérleti díj
* állagmegóvás
* kártevőirtás
* lomtalanítás
* bérköltség (0,055 fő)
* üzemorvos költsége (0,055 fő)
* csoportos felelősség biztosítás (0,055 fő)
* munkaruha (0,055 fő).

*Képviselő-testületi döntést igényel:*

* *épületbontás Orgona 18. (külön keretből finanszírozva) 1.500.000,- Ft.*

Bevételt ezen a területen kizárólag az önkormányzati finanszírozás biztosít.

Egyéb ingatlanok alsoron **kiadásként** 2020-ra **1.853.519,- Ft**-ot terveztünk, melyből bérjellegű kiadás közterheivel 196.573,- Ft, egyéb költség 1.321.279,- Ft, leosztott általános költség 335.667,- Ft. **Bevételi** oldalát az általános költség mértékéig **önkormányzati** finanszírozásából terveztük **335.667,- Ft** összegben, és az **egyéb finanszírozásból** **1.517.752,- Ft** + **1.500.000,- Ft** összeg erejéig, melyből 1.500.000,- Ft a Martongazda telephely Vásártér kiadásait fedezi a tervünk szerint.

2019-ben más struktúrában történt a tervezés, általános költség nem került leosztásra. **Kiadásként** 3.566.130,- Ft került tervezésre, melyből egyéb költség 3.566.130,- Ft volt, bér erre a sorra nem került tervezésre. **Bevételi** oldalát kizárólag **egyéb** **finanszírozás** biztosította 3.566.130,- Ft összegben.

1. **Szervezeti felépítés**

A Társaságot az ügyvezető irányítja. Ellenőrző szerve a háromtagú Felügyelő Bizottság. A munkáltatói jogokat a Társaság munkavállalói felett az ügyvezető gyakorolja.

A Társaság központi irányító és adminisztratív feladatokat ellátó szerve az iroda, amely 4 főből áll:

* ügyvezető
* gazdasági vezető
* pénzügyi elemző
* vásárszervező, temető ügyek, adminisztráció feladatkört ellátó irodai asszisztens.

Az iroda valamennyi munkatársa az ügyvezetőnek van alárendelve.

A buszvezetők az ügyvezető közvetlen irányítása alá tartoznak.

A Társaság szervezetén belül három csoport (zöldterületen dolgozók, karbantartók és takarítók csoportja) működik, két csoportvezető irányítása alatt. A karbantartók csoportján belül építő brigád dolgozik, a karbantartók csoportvezetője irányítja és felügyeli a takarítók munkáját.

**Takarítók**

**Ügyvezető**

**Irodai asszisztens, temetőügyek, vásárszervezés**

**Zöldterület**

**Csoportvezető**

**Gazdasági vezető**

**Karbantartó**

**Csoportvezető**

**Zöldterület karbantartók**

**Karbantartók**

(benne Építő brigád)

**Pénzügyi elemző**

**Buszvezetők**